open-index/open-wikipedia-markdown huggingface dataset:
നീലവരയൻ കോമാളി

വരയൻ കോമാളിയോട് വളരെയധികം സാമ്യമുള്ള ശലഭമാണ് **നീലവരയൻ കോമാളി**. നീലി ചിത്രശലഭ കുടുംബത്തിൽ പെടുന്നു.  വനങ്ങളിലെ അരുവികളുടെ ഓരങ്ങളിൽ സാധാരണയായി കാണുന്നു.മുൻ ചിറകിൽ സ്പർശിനിയോട് ചേർന്ന ഭാഗത്തുള്ള രണ്ടു വരകൾ ചിറകിന്റെ വശങ്ങളിലെത്തുമ്പോഴേക്കും ഒന്നായിരിക്കും.
പച്ച നിറമുള്ള ലാർവയ്ക്ക്പുറത്ത് രോമങ്ങളുണ്ട്.
ചെറുതുടലി, കൊട്ടമുള്ള്, ഇലന്ത എന്നിവയാണ് ശലഭത്തിന്റെ ലാർവയുടെ പ്രധാന ഭക്ഷണസസ്യങ്ങൾ.


File:Banded_Blue_Pierrot_Discolampa_ethion_by_kadavoor.JPG|നീലവരയൻ കോമാളി
Image:DiscolampaEthionJavadi2.jpg|From the Eastern Ghats
Image:Ethionm.jpg|Male.Upperside.Museum specimens from Malaya
Image:Ethionf.jpg|Female.Upperside.Museum specimens from Malaya

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
മൈക്കൾ ഷൂമാക്കർ

ലോക പ്രശസ്തനായ ജർമ്മൻ ഫോർമുല വൺ ഡ്രൈവറാണ് മൈക്കൾ ഷൂമാക്കർ(; ജനനം 3 ജനുവരി 1969). ഏഴു തവണ ലോകജേതാവായ ഇദ്ദേഹം എക്കാലത്തെയും മികച്ച ഫോർമുല വൺ ഡ്രൈവറായി കരുതപ്പെടുന്നു. ചാംപ്യൻഷിപ്പുകൾ, വേഗമേറിയ ലാപ്പുകൾ, പോൾ പൊസിഷനുകൾ തുടങ്ങി നിരവധി റെക്കോർഡുകൾ ഇദ്ദേഹത്തിന്റെ പേരിലുണ്ട്.

2012 നവംബർ 25ന് നടന്ന ബ്രസീലിയൻ ഗ്രാൻഡ്പ്രീയോട് കൂടി ഷൂമാക്കർ ഫോർമുല വൺ കാറോട്ടത്തിൽ നിന്ന് വിരമിച്ചു.

## സ്വകാര്യ ജീവിതം

മൈക്കളിന്റെ ഇളയ സഹോദരൻ റാൽഫ് ഷൂമാക്കർ 2007 വരെ ഫോർമുല വൺ ഡ്രൈവറായിരുന്നു. 1995 ഓഗസ്റ്റിൽ മൈക്കൾ കൊറിന്നാ ബെറ്റ്ചിനെ വിവാഹം കഴിച്ചു.

### 2013-ലെ സ്‌കീയിങ് അപകടം
2013 ഡിസംബർ 29-ന് ഫ്രഞ്ച് ആൽപ്സ് മലനിരകളിൽ സ്കീയിങ് ചെയ്തപ്പോൾ ഷൂമാക്കർ അപകടത്തിൽ പെടുകയും അബോധാവസ്ഥയിലാവുകയും ചെയ്തു.

## റേസിങ് നേട്ടങ്ങൾ
### Career summary

 Season in progress.
* Source: Hilton, Christopher (2006). *Michael Schumacher: The Whole Story.* Haynes. ISBN 1-84425-008-3.
### ഫോർമുല വൺ ഫലങ്ങൾ
(key) (ബോൾഡ് ആയി കാണിച്ചിരിക്കുന്നവ പോൾ പൊസിഷനുകളും ഇറ്റാലിക്സിൽ കാണിച്ചിരിക്കുന്നവ വേഗത്തിലുള്ള ലാപ്പുകളും സൂചിപ്പിക്കുന്നു.)

 Season in progress.
 Schumacher was disqualified from the 1997 WDC due to dangerous driving in the European Grand Prix, where he caused an avoidable accident with Villeneuve. His points tally would have placed him in second place in that year's standings.
 Driver did not finish the Grand Prix, but was classified as they completed over 90% of the race distance.

### ഫോർമുല വൺ നേട്ടങ്ങൾ
Schumacher holds the following Formula One records:

 Record shared with Alberto Ascari (1952 Belgian GP–1953 Argentine GP). Some sources credit Ascari with nine consecutive wins, disregarding the 1953 Indianapolis 500 race, in which Ascari did not compete. The American race formed part of the world championship, but was not run to the same regulations as the other races and was very rarely attended by world championship drivers.

 Record shared with Alberto Ascari in .

 Record shared with Alain Prost ( and ) and Kimi Räikkönen ().

 Record shared with Kimi Räikkönen ( and ).

## അവലംബം

## പുറം കണ്ണികൾ

* Michael Schumacher's official website 
* Profile  – from Mercedes GP official website 
* Kartcenter and Museum
* Kartteam Kaiser-Schumacher-Muchow 
* Formula1.com Profile
* Career statistics
* Michael Schumacher career statistics 
* News Articles about Michael Schumacher
* 
* 

വർഗ്ഗം:ജർമ്മൻ കാറോട്ടമത്സരക്കാർ
വർഗ്ഗം:ഫോർമുല വൺ ഡ്രൈവർ
വർഗ്ഗം:1969-ൽ ജനിച്ചവർ
വർഗ്ഗം:ജനുവരി 3-ന് ജനിച്ചവർ
ദി ടൈംസ്

ബ്രിട്ടനിലെ ഏറെ പഴക്കം ചെന്നതും ജനപ്രീതിയാർജിച്ചിട്ടുള്ളതുമായ ദിനപത്രമാണ് **ദി ടൈംസ്**. ദ് ഗാർഡിയൻ, ദ് ഡെയ്ലി ടെലഗ്രാഫ് എന്നീ പത്രങ്ങളോടൊപ്പം ഇതിനെ 'ബിഗ് ത്രീ' എന്ന് വിശേഷിപ്പിക്കുന്നു. 1785 ജനു. 1-ന് ജോൺ വാൾട്ടർ സ്ഥാപിച്ച ഡെയ്ലി യൂണിവേഴ്സൽ രജിസ്റ്റർ ആണ്, 1788 ജനു. 1-നുശേഷം ദ് ടൈംസ് (The Times) എന്ന ഇപ്പോഴത്തെ പേരിൽ അറിയപ്പെടുന്നത്. 1848-നുശേഷം ഈ പ്രസിദ്ധീകരണത്തിന് ബ്രിട്ടന്റെ ദേശീയ പത്രമെന്ന അംഗീകാരം ലഭിച്ചു. തോമസ് ബാൺസിന്റെ പത്രാധിപത്യത്തിൽ (1817-41) ദ് ടൈംസ് സ്വതന്ത്ര വീക്ഷണമുള്ള ഒരു പത്രമായിത്തീർന്നു. 1800-കളുടെ മധ്യത്തോടെ ഇത് കൂടുതൽ ജനപ്രീതി നേടുകയും സർക്കുലേഷൻ 1815-ൽ 5000 ആയിരുന്നത് 1850-ൽ 40,000 ആയി വർധിക്കുകയും ചെയ്തു. 

1822-ൽ സൺഡേ ടൈംസ് എന്ന ആഴ്ചപ്പതിപ്പും ഇതിനോടൊപ്പം പ്രസിദ്ധീകരിച്ചു തുടങ്ങി. 1841-നുശേഷം 46 വർഷം പത്രാധിപസ്ഥാനം വഹിച്ച ജോൺ ടി. ഡിലാനേ ആണ് ഈ പത്രത്തിന്റെ ആധുനികവൽക്കരണത്തിൽ ഗണ്യമായ പങ്കുവഹിച്ചത്. ആൽഫ്രഡ് ഹാംസ്വർത്ത് എന്ന പത്രപ്രമുഖൻ ഈ പത്രം വിലയ്ക്കു വാങ്ങിയതോടെ ഇതിന് സാമ്പത്തിക സുരക്ഷിതത്വം കൈവന്നു. എങ്കിലും 1906-22 കാലയളവിലും പില്ക്കാലത്തും ഇതിന്റെ യശസ്സിന് വളരെയേറെ മങ്ങലേറ്റിരുന്നു. അൻപതുകളുടെ ആരംഭം മുതൽ ബ്രിട്ടിഷ് ബ്രോഡ്കാസ്റ്റിങ് കോർപ്പറേഷന്റെ (ബി.ബി.സി.) ഡയറക്ടർ ജനറലായിരുന്ന സർ വില്യം ഹേലി ഇതിന്റെ പത്രാധിപരായി ചേർന്നു (1952-67). അതോടെ ഇത് മെച്ചപ്പെട്ട ഒരു പത്രമാണെന്ന അംഗീകാരം വീണ്ടും നേടിയെടുത്തു. 1966-ൽ പരസ്യങ്ങൾക്കുപകരം പ്രധാന ന്യൂസ് ഇനങ്ങൾ പത്രത്തിന്റെ ആദ്യപേജിൽത്തന്നെ അച്ചടിക്കാൻ തുടങ്ങി. ഇക്കാലത്ത് ആധുനിക ടൈപ്പ് സെറ്റിംഗും പ്രിന്റിംഗ് യന്ത്രങ്ങളും ഉപയോഗിക്കാനും കഴിഞ്ഞു. 1978-79-ൽ തൊഴിലാളികളുടെ പണിമുടക്കുകാരണം പത്രം പ്രസിദ്ധീകരിക്കാൻ കഴിഞ്ഞിരുന്നില്ലെങ്കിൽക്കൂടിയും അതിന്റെ യശസ്സിന് കോട്ടംതട്ടിയിരുന്നില്ല. ദിനപത്രത്തോടൊപ്പം അതിന്റെ സഹപ്രസിദ്ധീകരണമായ സൺഡേ ടൈംസും ഈ പ്രതിസന്ധിയെ അതിജീവിച്ചു.

1981-ൽ ഈ രണ്ടു പത്രങ്ങളും റൂപ്പർട്ട് മർഡോക്ക് എന്ന ആസ്റ്റ്രേലിയൻ മാധ്യമ കുത്തക വിലയ്ക്കുവാങ്ങി. പിന്നീട് പത്രത്തിന്റെ പ്രചാരം ഏതാണ്ട് 5 ലക്ഷം കോപ്പികളായി വർധിച്ചു (2002). ലിറ്ററ്റി സപ്ലിമെന്റ്, എഡ്യൂക്കേഷണൽ സപ്ലിമെന്റ്, ടൈംസ് ഇൻഡക്സ് എന്നിവ ദ് ടൈംസിന്റെ സഹപ്രസിദ്ധീകരണങ്ങളാണ്. 

1999 മുതൽ രണ്ടു പത്രങ്ങൾക്കും ഓൺലൈൻ എഡിഷനുണ്ട്.  ഏപ്രിൽ 2009-ലെ കണക്കനുസരിച്ച് ടൈംസ്ഓൺലൈന്  ഒരു ദിവസം ഏകദേശം 750,000 വായനക്കാരുണ്ട്.

## അവലംബം


## പുറത്തേക്കുള്ള കണ്ണികൾ
* 
* The Sunday Times site 
* Times World Atlases official website  including a History and Heritage section  detailing landmark Times atlases
* Archive from 1785 to 1985  – full text and original layout, searchable (not free of charge, registration required)
* 
* The Times editor Robert Thomson lecture online: From the editorial desk of ''The Times'', RMIT School of Applied Communication Public Lecture series 
* Anthony Trollope's satire on the mid-nineteenth century Times 
* Journalism Now: The Times Winchester University Journalism History project on the Times in the nineteenth century 

വർഗ്ഗം:ഇംഗ്ലീഷ്‌ ദിനപത്രങ്ങൾ
എരിശ്ശേരി

കേരളത്തിൽ പ്രചാരമുള്ള ഒരു  കറിയാണ്‌ **എരിശേരി**. ചിലയിടങ്ങളിൽ **എലിശ്ശേരി** എന്നും പറയുന്നു. സാധാരണയായി സദ്യകളിൽ വിളമ്പുന്ന ഒരു നല്ല കൂട്ടുകറി ആണ് എരിശേരി. ഏത്തയ്ക്ക (നേന്ത്രക്കായ), ചേന, മത്തങ്ങ എവയിലേതെങ്കിലും ആണ് ഈ കറിയിലെ മുഖ്യ ഇനം. നാളികേരം അരച്ചതാണ് ഇതിലെ പ്രധാന ചേരുവ.

## ചേരുവകൾ
* ഏത്തയ്ക്ക - 2
* തേങ്ങ - 2കപ്പ്
* വെളുത്തുള്ളി - 5 അല്ലി
* മുളകുപൊടി - 2 ടീസ്പൂൺ
* മഞ്ഞൾപ്പൊടി - 2 ടീസ്പൂൺ
* കുരുമുളകുപൊടി ‌- 1/4 ടീസ്പൂൺ
* ചുവന്ന മുളക് - 2
* കടുക് - 1/2 ടീസ്പൂൺ
* ജീരകം - 1/2 ടീസ്പൂൺ
* കറിവേപ്പില - പാകത്തിന്
* ഉപ്പ് - പാകത്തിന്
* വെളിച്ചെണ്ണ - 2 ടീസ്പൂൺ

## പാകം ചെയ്യുന്ന വിധം

കഷണങ്ങളാക്കിയ പ്രധാന കഷണം അല്പം മഞ്ഞൾപ്പൊടി ചേർത്ത് വേവിക്കുക. തേങ്ങ മുളകുപൊടി, മഞ്ഞൾപ്പൊടി, വെളുത്തുള്ളി, ജീരകം, കുരുമുളകുപൊടി എന്നിവ ചേർത്ത് നന്നായി അരയ്ക്കുക. അരച്ച മിശ്രിതവും ഉപ്പും കറിവേപ്പിലയും വേവിച്ചു വച്ചിരിക്കുന്ന ചേരുവയിലേക്കിട്ട് നന്നായി ഇളക്കുക. വെളിച്ചെണ്ണയിൽ കടുക് , തേങ്ങ എന്നിവ വറുത്ത് ചുവന്ന മുളകും ചേർത്ത് കറിയിലേക്കൊഴിക്കുക.
(കുറിപ്പ്: വെള്ളം കൂടിപ്പോകാതെ ശ്രദ്ധിക്കണം).

## അവലംബം
വർഗ്ഗം:കറികൾ
തൊറോ ബ്രഡ് കുതിര

ഇംഗ്ലണ്ടിലേക്ക് ഇറക്കുമതി ചെയ്യപ്പെട്ട അറേബ്യൻ കുതിരകളുടെ (സ്റ്റാലിയൺ) ഇനങ്ങളിൽ നിന്നും കൊണ്ടതാണ് തൊറോ ബ്രഡ് കുതിരകൾ. ഇംഗ്ലണ്ടിലെ രാജകുടുംബാംഗങ്ങളുടെ മുമ്പിൽ ഓട്ടമത്സരങ്ങൾ നടത്തുകയായിരുന്നു ആദ്യകാലത്ത് തൊറോബ്രഡുകളുടെ പ്രധാന ജോലി. എന്നാൽ പിന്നീട് ഈ കുതിരയോട്ട മത്സരങ്ങൾ ജനപ്രീതി നേടുകയും തൊറോ ബ്രഡ് കുതിരയോട്ട മത്സരങ്ങൾ വ്യാപകമായി സംഘടിപ്പിക്കുകയും ചെയ്തു. കുതിരയോട്ട മത്സരങ്ങളിലെ പ്രധാന താരമാണ് തൊറോബ്രഡ്.
ഒതുങ്ങിയ ശരീരവും വീതിയേറിയ നെഞ്ചും ഇതിന്റെ പ്രത്യേകതകളാണ്. ഒരു തൊറോ ബ്രഡിന് 16 ഹാൻസ് ഉയരവും 450 കിലോ ഗ്രാമോളം ഭാരവും ഉണ്ടായിരിക്കും. വേഗതയ്ക്കും കരുത്തിനും പേരു കേട്ടവയാണ് തൊറോ ബ്രഡ് കുതിരകൾ. തവിട്ട്, കറുപ്പ് നിറങ്ങളിലുള്ള ഇവ കോൾഡ് ബ്ലഡ് വിഭാഗത്തിൽപ്പെടുന്നു.

വർഗ്ഗം:കുതിരകൾ
പരിപ്പുകറി

ലഘുചിത്രം|പരിപ്പുകറി
ഒരു കറിയാണ്‌ **പരിപ്പുകറി**. സാധാരണയായി സദ്യകളിൽ ആദ്യം വിളമ്പുന്ന കറികളിൽ ഒന്നാണിത്. പരിപ്പും, പപ്പടവും, നെയ്യും കൂട്ടിയാണ് ആദ്യം ചോറുകഴിക്കാറുള്ളത്. തുവരപ്പരിപ്പാണ് കറിയിലെ മുഖ്യ ഇനം. നാളികേരം ചതച്ച് ഇതിൽ ചേർത്തത് പ്രധാന ചേരുവയാണ്. സസ്യാഹാര പ്രിയർക്ക് ഒഴിവാക്കാനാവാത്ത ഒരു ഒഴിച്ചുകറിയാണ് പരിപ്പ്. വളരെ എളുപ്പമുണ്ടാക്കാൻ പറ്റുന്ന കറികളിൽ ഒന്നാണ് പരിപ്പുകറി.

## ചേരുവകൾ
# തുവരപ്പരിപ്പ് -- ഒരു കപ്പ്
# പച്ചമുളക് അറ്റം പിളർന്നത് -- ആറ്
# മുളകിൻറെ അരി -- കാൽ ടീസ്പൂൺ
# വെളുത്തുള്ളിയല്ലി -- നാല്
# ജീരകം -- കാൽ ടീസ്പൂൺ
# ചെമന്നുളളി അല്ലി -- രണ്ട്
# മഞ്ഞൾപ്പൊടി -- കാൽ ടീസ്പൂൺ
# തിരുമ്മിയ തേങ്ങാ -- ഒരു കപ്പ്
# വെളിച്ചെണ്ണ -- രണ്ടു ഡിസേർട്ടു സ്പൂൺ
# നെയ്യ് -- ഒരു ഡിസേർട്ടു സ്പൂൺ
# കടുക് -- ഒരു ടീസ്പൂൺ
# ചെമന്നുള്ളി വട്ടത്തിൽ അരിഞ്ഞത് -- രണ്ടു ടീസ്പൂൺ
# കറിവേപ്പില -- 2 ഇതൾ
# വറ്റൽ മുളക് -- രണ്ട് (നാലായി മുറിച്ചത്)

## പാകം ചെയ്യുന്ന വിധം
വെള്ളം വെട്ടിത്തിളയ്ക്കുമ്പോൾ പരിപ്പ് കഴുകിയതിട്ടു വേവിക്കുക. നല്ലവണ്ണം വെന്തു കലങ്ങുമ്പോൾ പച്ചമുളക് ചേർത്ത് വയ്ക്കുക. രണ്ടുമുതൽ ഏഴുവരെ ചേരുവകൾ വളരെ മയത്തിൽ അരച്ചു കലക്കി തയ്യാറാക്കിയ കറിയിൽ ഒഴിച്ച് ഇളക്കണം. കറി ശരിക്കു തിളയ്ക്കുമ്പോൾ വാങ്ങുക. വെളിച്ചണ്ണയും നെയ്യും ചൂടാകുമ്പോൾ കടുകിട്ടു പൊട്ടിയാലുടൻ ഉള്ളിയിട്ടു മൂപ്പിക്കുക. പിന്നീട് കറിവേപ്പിലയും വറ്റൽ മുളകും ചേർത്ത് മൂത്താലുടൻ കറിയിൽ ഒഴിച്ച് പാത്രം മൂടിവയ്ക്കുക. വറുത്ത ചെറുപയർപരിപ്പ്, വറുത്ത മുതിരപ്പരിപ്പ് എന്നീ പയറുവർഗങ്ങൾക്കൊണ്ടും ഇതുപോലെ കറി പാകപ്പെടുത്താം.

## അവലംബം
വർഗ്ഗം:കറികൾ
രസം (കറി)

ലഘുചിത്രം

ഒരു കറിയാണ്‌ **രസം**. വളരെ പെട്ടെന്ന് ഉണ്ടാക്കാൻ പറ്റുന്ന ലളിതമായ ചേരുവകൾ ചേർത്തുള്ള ദക്ഷിണഭരതത്തിൽ ഉടനീളം ഉപയോഗിക്കുന്ന ഒരു കറിയാണ് രസം.

## ചേരുവകൾ
* തുവരപ്പരിപ്പ് - 100 ഗ്രാം
* വെളുത്തുള്ളി - 1 കപ്പ്
* പുളി - ചറുനാരങ്ങാ വലിപ്പത്തിൽ മൂന്ന് 
* കടുക് - 1 ടീ സ്പൂൺ
* നെയ്യ് - 1 ടീ സ്പൂൺ
* പച്ചമുളക് - 3 എണ്ണം
* മല്ലി - 1 ടീ സ്പൂൺ
* വറ്റൽ മുളക് - 4 എണ്ണം
* കുരുമുളക് - 1/2 ടീ സ്പൂൺ
* കടലപ്പരിപ്പ് - 1 ടീ സ്പൂൺ
* ജീരകം - 1/2 ടീസ്പൂൺ
* കായം - ആവശ്യത്തിന്
* കറിവേപ്പില - ആവശ്യത്തിന്
* ഉപ്പ് - പാകത്തിന്

## പാകം ചെയ്യുന്ന വിധം

ആദ്യം പരിപ്പ് വേവിച്ചുടയ്ക്കുക. കാൽ ലിറ്റർ പുളിനീരിൽ കായവും, വെളുത്തുള്ളിയും ഉപ്പും ചേർത്തു തിളപ്പിക്കുക. പിന്നീട് ജീരകം ഒഴികെയുള്ള ചേരുവകൾ വറുത്ത്, ജീരകം ചേർത്തു പൊടിയ്ക്കുക. കുറച്ച് വെള്ളം ചേർത്ത് കുഴമ്പു പരുവത്തിലാക്കി ഇത് തിളക്കുന്ന രസത്തിൽ ചേർക്കുക. അഞ്ച് മിനിറ്റ് ചെറുതീയിൽ വേവിച്ച് കുറച്ചുനേരം കൂടി തിളപ്പിക്കുക. രസം തിളച്ചുപൊങ്ങുമ്പോൾ കറിവേപ്പിലയിട്ട് അടുപ്പിൽ നിന്ന് വാങ്ങണം. ഒരു ടീസ്പൂൺ നെയ്യിൽ പച്ചമുളകും കടുകുമിട്ട് വറുത്തുകോരി രസത്തിൽ ചേർക്കുക.

## അവലംബം
വർഗ്ഗം:കറികൾ
പ്രതിദ്രവ്യം

കണികാഭൗതികത്തിൽ ദ്രവ്യത്തിന്റെ (മാറ്റർ) എതിർ പദാർത്ഥമായി കാണുന്ന വസ്തുവാണ് **പ്രതിദ്രവ്യം** അഥവാ **ആന്റിമാറ്റർ** (Antimatter). മാറ്ററിൽ എപ്രകാരമാണോ കണികകൾ അടങ്ങിയിരിക്കുന്നത് അപ്രകാരം ആന്റിമാറ്ററിൽ വിപരീതകണികൾ അടങ്ങിയിരിക്കുന്നു. ഉദാഹരണമായി ഇലക്ട്രോണും (e+ പ്രോട്ടോണും ചേർന്ന് സാധാരണ ഹൈഡ്രജൻ കണിക ഉണ്ടാകുന്നതു പോലെ പോസിട്രോണും (ഇലക്ട്രോണിന്റെ പ്രതികണിക അഥവാ e+) ആന്റിപ്രോട്ടോണും (p-) ചേർന്ന് ഒരു ആന്റി ഹൈഡ്രജൻ കണിക രൂപീകൃതമാകുന്നു. കണികകളും എതിർകണികകളും പ്രവർത്തിച്ച് കനത്ത ഊർജ്ജനിലയിലുള്ള ഫോട്ടോണുകൾ (ഗാമാ കണങ്ങൾ) അല്ലെങ്കിൽ കണികാ-പ്രതികണികാ ജോടികൾ ഉല്പാദിപ്പിക്കപ്പെടുന്നതു പോലെ മാറ്ററും ആന്റിമാറ്ററും തമ്മിൽ പ്രവർത്തിച്ചാൽ രണ്ടിന്റേയും ഉന്മൂലനം (Annihilation) സംഭവിക്കുന്നു. ഇതിന്റെ ഫലമായി വൻ സ്ഫോടനവും നടക്കും 

മാറ്റർ-ആന്റിമാറ്റർ സംഘട്ടനത്തിൽ അവയുടെ മാസ്സ് പൂർണ്ണമായും ഊർജ്ജമായി മാറുന്നു. ജീവജാലങ്ങൾക്ക് ഹാനികരമായ വികിരണങ്ങളും ഉണ്ടാകുന്നില്ല. അതുകൊണ്ട് തന്നെ ഭാവിയിലെ ഏറ്റവും സുരക്ഷിതമായ ഊർജ സ്രോതസ്സാകും ആന്റിമാറ്റർ റിയാക്ടറുകൾ.

പ്രപഞ്ചത്തിൽ മനുഷ്യദൃശ്യമായ ഭൂരിഭാഗവും മാറ്ററും ബാക്കി ഭാഗങ്ങളിൽ ആന്റിമാറ്ററും അടങ്ങിയിരിക്കുന്നു. ഇവയുടെ ഈ തുലനാവസ്ഥ (ബെർയോൺ പ്രതിസമത) ഭൗതികത്തിലെ പ്രധാനപ്പെട്ട പ്രശ്നങ്ങളിൽ ഒന്നാണ്. മാറ്റർ-ആന്റിമാറ്റർ പ്രവർത്തനങ്ങളിൽ ഫോട്ടോൺ വികിരണത്തോടൊപ്പം ശിഷ്ടപിണ്ഡം (Rest Mass) ഗതികോർജ്ജമായി മാറ്റപ്പെടുന്നു. ഏകകം പ്രതിയുള്ള ഊർജ്ജവികിരണം (9×1016 ജൂൾ/കി.ഗ്രാം) രാസോർജ്ജത്തേക്കാൾ പത്ത് മടങ്ങും,  ഇന്ന് അണുഭേദനം മൂലം ഉണ്ടാകുന്ന പരമാണു സ്ഥിതികോർജ്ജത്തേക്കാൾ  (പ്രതി അണുമർമ്മത്തിൽ 200 MeV അഥവാ 8×1013 ജൂൾ/കി.ഗ്രാം) മൂന്ന് മടങ്ങും, അണുസംയോജനം മൂലം ഉണ്ടാകുന്ന ഊർജ്ജത്തേക്കാൾ(ഏകദേശം 6.3×1014 ജൂൾ/കി.ഗ്രാം പ്രോട്ടോൺ-പ്രോട്ടോൺ കണ്ണിക്ക്)  രണ്ട് മടങ്ങും വലുതാണ്. ഒരു കിലോഗ്രാം മാറ്റർ ഒരു കിലോഗ്രാം ആന്റിമാറ്ററുമായി പ്രവർത്തിച്ച് ഏകദേശം 1.8×1017 ജൂൾ(180 പെറ്റാജൂൾ) അഥവാ ഏകദേശം 43 മെഗാടൺ ടി. എൻ. ടി ഊർജ്ജം (ഊർജ്ജ-പിണ്ഡ സമാനതയനുസരിച്ച്, E = mc2) ഉത്സർജ്ജിക്കുന്നു.

## അവലംബം


വർഗ്ഗം:കണികാഭൗതികം
നവജീവൻ

മഹാത്മാഗാന്ധി സ്ഥാപിച്ച പത്രം. അഹിംസാത്മകമായ സമരം എന്ന സന്ദേശം ജനങ്ങളിലേക്കെത്തിക്കുകയായിരുന്നു അതിന്റെ പ്രധാന ലക്ഷ്യം. 1919 സെപ്റ്റംബർ 7-ന് പ്രഥമ ലക്കം പുറത്തുവന്നു. ഹിന്ദിയിലും ഗുജറാത്തിയിലുമായിരുന്നു ആദ്യ പ്രസിദ്ധീകരണം. മലയാളത്തിലും ഇത് പ്രസിദ്ധീകരിച്ചിട്ടുണ്ട്. ഗാന്ധിയൻ രചനകളുടെ പ്രസിദ്ധീകരണാർഥം അഹമ്മദാബാദിൽ രൂപീകരിച്ചിരുന്ന നവജീവൻ ട്രസ്റ്റാണ് ഇത് നടത്തിയിരുന്നത്. 

മദ്യനിരോധനം, ഹരിജനോദ്ധാരണം തുടങ്ങിയവയുമായി ബന്ധപ്പെട്ട ഗാന്ധിജിയുടെ മൗലികചിന്തകൾ ആദ്യം വെളിച്ചം കണ്ടത് ഇതിലൂടെയായിരുന്നു.

1933 ഫെ. 11-ന് ഗാന്ധിജി ഹരിജൻ എന്ന വാരിക തുടങ്ങിയതോടെ നവജീവൻ നിർത്തി.

## അവലംബം


വർഗ്ഗം:ഹിന്ദി ദിനപത്രങ്ങൾ
വർഗ്ഗം:ഗുജറാത്തി ദിനപത്രങ്ങൾ
ഇക്തിയോസർ

മധ്യ ട്രയാസ്സിക്  മുതൽ അന്ത്യ ക്രിറ്റേഷ്യസ് കാലം വരെ ജീവിചിരുന്ന ഒരു വലിയ സമുദ്ര ഉരഗങ്ങളുടെ  ജീവശാഘാ ആണ് **ഇക്തിയോസൗർ** . പേരിന്റെ അർഥം മത്സ്യ പല്ലി എന്നാണ് . ഇവയ്ക് ഇന്ന് ഉള്ള മീനുകളോടും ഡോൾഫിനോടും ആണ് സാമ്യം. 

## വിവരണം
ഇക്തിയോസൗർകൾക് ഏകദേശം 2-4  മീറ്റർ നീളവും ഡോൾഫിനെ പോലെ ഉള്ള തലയും നീണ്ട മുഖവും ഉണ്ടായിരുന്നു .ഇവയ്ക് ഏകദേശം 40 കിലോമീറ്റർ വേഗത്തിൽ നീന്താൻ കഴിയും എന്ന് തിടപെടുതിയിടുണ്ട്. ചില ഇനങ്ങൾ തിരെ ചെറുതും മറ്റു ചില ഇനങ്ങൾ വലിപ്പം ഏറിയവയും ആയിരുന്നു.

## അവലംബം

വർഗ്ഗം:പുരാതനകാലത്തെ ഉരഗങ്ങൾ
ആംഗ്ലോ-അറബ് കുതിര

ഫ്രാൻസിലാണ് ആംഗ്ലോ-അറബ് കുതിരകളുടെ ഉദ്ഭവം. ഇംഗ്ലീഷ് തൊറോബ്രഡിന്റെയും അറേബ്യൻ കുതിരകളുടെയും ഗുണങ്ങളുണ്ട് ഈ കുതിരകൾക്ക് ആംഗ്ലോ-അറബ് എന്ന പേര് സിദ്ധിച്ചത്.
16 ഹാൻസ് വരെ ഉയരമുള്ള ഇവയ്ക്ക് തവിട്ടുനിറമോ ചാര നിറമോ ആയിരിക്കും. കാലുകളിലും തലയിലും വെള്ള നിറം കാണാം. തൊറോബ്രഡ് കുതിരകളുടെ കരുത്തും അറേബ്യൻ കുതിരകളുടെ സൌന്ദര്യവും ഒത്തുചേർന്ന ആംഗ്ലോ-അറബ് കുതിരകളെ പൊതുവായ ആവശ്യങ്ങൾക്കും മത്സരങ്ങൾക്കുമാണ് സാധാരണ ഉപയോഗിക്കുക.
ഓട്ടക്കുതിരകളുടെ രാജകീയ ഗണത്തിലാണ് ആംഗ്ലോ-അറബ് കുതിരകളെ ഉൾപ്പെടുത്തിയിരികികുന്നത്.

വർഗ്ഗം:കുതിരകൾ
കോണ്ടിനം ഫിൻഗർ ബോർഡ്‌

ഒരു സംഗീത ഉപകരണം ആണ് **കോണ്ടിനം ഫിൻഗർ ബോർഡ്‌**. യുനിവേഴ്സിടി ഓഫ് ഇല്ലിനോയിലെ ഒരു പ്രൊഫസർ ആയ ലിപ്പോൾട് ഹേകൺ ആണ് ഈ സംഗീത ഉപകരണം വികസിപ്പിച്ച് എടുത്തത്. പ്രമുഖ ഇന്ത്യൻ സംഗീത സംവിധായകൻ ആയ എ.ആർ. റഹ്മാൻ തന്റെ സമീപ കാല സൃഷ്ടികളിൽ ഈ ഉപകരണം ഫലപ്രദമായി ഉപയോഗിച്ചിട്ടുണ്ട്. ഇന്ത്യൻ ശാസ്ത്രീയ സംഗീതത്തിനു വളരെ അനുയോജ്യമായ ഒരു ഇലക്ട്രോണിക് സംഗീത ഉപകരണമാണ് ഇത് എന്ന് അദ്ദേഹം സാക്ഷ്യപെടുതുന്നു. ഡൽഹി 6 എന്നാ ചിത്രത്തിലെ "*രേഹ്ന തു*" എന്ന ഗാനത്തിൽ ഈ ഉപകരണം ഉപയോഗിച്ചിട്ടുണ്ട്.

## അവലംബം
	

വർഗ്ഗം:സംഗീതോപകരണങ്ങൾ
കഫം

കണ്ഠത്തിൽ ഊറികൂടന്നതും ചുമയ്ക്കുമ്പോൾ പുറത്തേയ്ക്ക് വരുന്നതുമായ വഴുവഴുപുള്ള സ്രവപദാർഥമാണ് **കഫം**. ശ്വസനനാളത്തിന്റെ അടിഭാഗത്തുനിന്നാണ് കഫം വമിക്കുക. ശ്ലേഷമം എന്നും പേരുണ്ട്. ഒട്ടിപിടിക്കുന്നത് എന്നർഥമാണ് ശ്ലേഷമത്തിനുള്ളത്.

ശ്വാസകോശ/ശ്വസന നാള സംബന്ധമായ രോഗങ്ങളുടെ നിർണ്ണയത്തിനും ഔഷധ ഫലപ്രാപ്തി സ്ഥിരീകരണത്തിനും കഫ പരിശോധന പ്രധാനമാണ്.

## ഘടകങ്ങൾ
ബാക്ടീരിയ, ഫംഗസ്സ്, പൊടി, കോശാവിഷ്ടങ്ങൾ, കോശങ്ങൾ, രക്താംശം, പഴുപ്പ് എന്നിവ കഫത്തിൽ കണ്ടേക്കാം.

## രോഗനിർണ്ണയ പ്രാധാന്യം
ന്യുമോണീയ, ക്ഷയരോഗം, വ്രണങ്ങൾ, ശ്വാസ തടസ്സം, അർബുദം എന്നീ അവസ്ഥകളിൽ ക്രഫരൂപീകരണം കണ്ടുവരുന്നു. കഫഘടങ്ങളെ അടിസ്ഥാനപ്പെടുത്തിയാണ് രോഗ നിർണ്ണയം നടത്തുക.

* രക്തം പുരണ്ട കഫം ക്ഷയരോഗ സൂചകമാണ്.
* തുരുമ്പ് നിറം ന്യമോണിയ സൂചകമായി ഗണിക്കുന്നു.
* പഴുപ്പിന്റെ അംശം ശ്വാസകോശാണുബാധ (ബ്രോങ്കൈറ്റിസ്) ലക്ഷണമാകാം
* വെള്ള പതയള്ള കഫം ശ്വസനനാള നീർക്കെട്ട് (oedema) / നാള തടസ്സം എന്നിവയെ സൂചിപ്പിക്കുന്നു

## അവലംബം


വർഗ്ഗം:ശരീരസ്രവങ്ങൾ
വർഗ്ഗം:ശ്വസനേന്ദ്രിയവ്യൂഹം
റോയൽ സൊസൈറ്റി

1660-ൽ സ്ഥാപിച്ച് ഇന്നും നിലവിലുള്ള ശാസ്ത്രജ്ഞരുടെ ഒരു സ്ഥാപനമാണു് **റോയൽ സൊസൈറ്റി**. പ്രകൃതി വിജ്ഞാനത്തെ മെച്ചപ്പെടുത്തുക എന്ന ലക്ഷ്യത്തോടെ ലണ്ടൻ ആസ്ഥാനമായാണു് ഈ ബ്രിട്ടീഷ് സ്ഥാപനം പ്രവർത്തിക്കുന്നത്. റോയൽ സൊസൈറ്റിയിലെ ഫെലോകൾ പേരിനു ശേഷം FRS (ഫെലോ ഓഫ് ദ റോയൽ സൊസൈറ്റി) എന്ന് ചേർക്കുന്നു. 

## ലക്ഷ്യം
ശാസ്ത്രം, ഗണിതം, എഞ്ചിനീയറിംഗ്, ആരോഗ്യശാസ്ത്രം എന്നിവയുടെ ഉപയോഗത്തിനും വികാസത്തിനും മാർഗ്ഗദർശനം നൽകി, മാനവികതയുടെ ഗുണത്തിനും ഭൂലോകത്തിന്റെ നന്മയ്ക്കും വേണ്ടി വിജ്ഞാനസീമകളെ വികസിപ്പിക്കുകയാണ് ഈ സ്ഥാപനത്തിൻറെ പ്രാഥമിക ലക്ഷ്യം . 

## മുൻഗണനകൾ
* ഭാവിയിലെ ശാസ്ത്രനായകരേയും, പുതുകാഴ്ചപാടുകളേയും വളർത്താൻ പ്രയത്നിക്കുക
* ഏറ്റവും മികച്ച ശാസ്തോപദേശത്തോടെ നയരൂപീകരണത്തെ സ്വാധീനിക്കുക
* ശാസ്ത ഗണിത പഠനങ്ങളെ ഉയർന്ന നിലവാരത്തിലെത്തിക്കുക
* ശാസ്ത്ര കണ്ടുപിടിത്തങ്ങളിൽ ആഹ്ലാദവും, അത്ഭുതവും, ആകാംക്ഷയും പ്രചോദിപ്പിക്കുക.
* മികച്ച ശാസ്ത്രലഭ്യത ലോകത്തെല്ലാവർക്കും പ്രാപ്യമാക്കുക

## ചരിത്രം
12 ശാസ്ത്രജ്ഞർ അംഗമായി തുടങ്ങിയതാണു് **റോയൽ സൊസൈറ്റി**

## പ്രവർത്തനങ്ങൾ
ആധുനിക ശാസ്ത്രപ്രവർത്തനങ്ങൾ ഊർജ്ജസ്വലമാക്കാനായി എഴുന്നൂറോളം ഫെല്ലോഷിപ്പു് വ്യത്യസ്ത പ്രവർത്തനപരിചയമുള്ള ശാസ്ത്രജ്ഞർക്കു് നൽകുന്നുണ്ടു്.

## പ്രസിദ്ധീകരണങ്ങൾ
* ഓപ്പൺ ബയോളജി
* ബയോളജി ലറ്റേഴ്സു്

## അവലംബം
## പ്രസിഡന്റ്
റോയൽ സൊസൈറ്റിയുടെ പ്രസിഡന്റ് എന്നത് ആ സൊസൈറ്റിയുടെയും ഉപദേശകസമിതിയുടെയും തലവൻ ആയിരിക്കും. സൊസൈറ്റി നിലവിൽ വന്നപ്പോൾ പ്രസിഡന്റ്ന് സൊസൈറ്റിയെ സേവിക്കുന്നതിന് പരിധി ഉണ്ടായിരുന്നില്ല. എന്നാൽ നിലവിലുള്ള നിയമമനുസരിച്ച് പ്രസിഡന്റ് 5 വർഷത്തിൽ കൂടുതൽ സൊസൈറ്റിയെ സേവിക്കാൻ പാടില്ല.റോയൽ സൊസൈറ്റിയുടെ നിലവിലിള്ള പ്രസിഡന്റ് വെങ്കടരാമൻ രാമകൃഷ്ണൻ ആണ്.

## അവലംബം

വർഗ്ഗം:1660-ൽ സ്ഥാപിതമായ സംഘടനകൾ
വർഗ്ഗം:ശാസ്ത്രസംഘടനകൾ‎
ആശ

ദേശീയ ആരോഗ്യപദ്ധതിയുടെ (NHM) ഭാഗമായി ഓരോ വില്ലേജിലും ഭാരത സർക്കാറിനാൽ നിയമിക്കപ്പെടുന്ന അംഗീകൃത സാമൂഹിക ആരോഗ്യപ്രവർത്തകരാണ് **ആശ (Accredited Social Health Activists - ASHA)** അഥവാ **ആശ വർക്കർ**. ഇവർ ആരോഗ്യരംഗത്തെ ആക്ടിവിസ്റ്റുകൾ അഥവാ സന്നദ്ധ പ്രവർത്തകരാണ്. സ്ത്രീകളാണ് ഈ രംഗത്ത് പ്രവർത്തിക്കുന്നത്.    2005ൽ ആണ് ഈ ദൗത്യസംഘം ആരംഭിച്ചത്. ആരോഗ്യ മേഖലയുമായി ബന്ധപ്പെട്ടു വളരെ വലിയ സേവനമാണ് ഇവർ ചെയ്തു പോരുന്നത്.

## ലക്ഷ്യം
കേരളത്തിലെ ആയിരം ജനസംഖ്യക്ക് ഒരു ആശാപ്രവർത്തക എന്നതാണ് ലക്ഷ്യം. 2007 പ്രവർത്തനം തുടങ്ങിയ കേരളത്തിലെ ഗ്രാമ പഞ്ചായത്തുകളിലെ ഓരോ വാർഡിലും നിയമിക്കുന്ന സാമൂഹിക ആരോഗ്യ പ്രവർത്തകരാണ് ആശാ വർക്കർമാർ.  അതാതു ഗ്രാമപ്രദേശങ്ങളിലുള്ള സ്ത്രീകളെയാണ് ആശ വർക്കർമാരായി പരിശീലനം നൽകിക്കൊണ്ട് നിയമിക്കുന്നത്.  ഗവണ്മെന്റ് സാമൂഹ്യ ക്ഷേമ വിഭാഗത്തിന് കീഴിലായാണ് ആശ വർക്കർമാർ പ്രവർത്തിക്കുന്നത്.

## തിരഞ്ഞെടുപ്പ്
അതത് വില്ലേജിലെ 24-45 പ്രായപരിധിയിൽ‌പെട്ട കുറഞ്ഞത് പത്താം ക്ലാസ്സ്‌ പാസായ ഒരു വനിതയെ ആണ് ആശാ പ്രവർത്തകയായി തിരഞ്ഞെടുക്കുന്നത്.

## പരിശീലനം
8 ഘട്ടങ്ങളായി 40 ദിവസത്തെ തികച്ചും ശാസ്ത്രീവും ഉന്നത നിലവാരത്തിലുള്ളതുമായ വിദഗ്ദരുടെ നേതൃത്വത്തിലുള്ള പരിശീലനം പൂർത്തിയാക്കിയാണ് ആശ വർക്കർമാർ ആരോഗ്യ പ്രവർത്തനത്തിൽ പങ്കാളികളാകുന്നത്. 8 ഘട്ടങ്ങളിലായി ആരോഗ്യവുമായി ബന്ധപ്പെട്ട വിവിധ വിഷയങ്ങളും, രോഗാവസ്ഥൾ, ആധുനിക വൈദ്യശാസ്ത്രവുമായി ബന്ധമുള്ള അനുബന്ധ കാര്യങ്ങളും ഉൾപ്പെടുത്തിയിരിക്കുന്നു. ഇതവരുടെ അറിവും കഴിവും  വിപുലീകരിക്കുന്നതിന് ഉപയുക്തമാകുന്നു.

## ഉത്തരവാദിത്തങ്ങൾ
* മാതൃശിശു സംരക്ഷണം ഉറപ്പാക്കുക. ഉദാ: വാക്സിനേഷൻ
* പ്രാഥമിക വൈദ്യസഹായം എത്തിച്ചുകൊടുക്കുക.
* പകർച്ചവ്യാധി പകരാതിരിക്കുന്നതിനുള്ള മുൻകരുതലുകൾ എടുക്കുക.
* ജീവിതശൈലീരോഗങ്ങൾ തടയുന്നതിന് സമൂഹത്തെ സജ്ജമാക്കുക. ഉദാ: പ്രമേഹം, ഹൃദ്രോഗം, കാൻസർ, പക്ഷാഘാതം, വിഷാദരോഗം, വന്ധ്യത തുടങ്ങിയവ.
*കുടുംബാസൂത്രണം അഥവാ ഗർഭനിരോധന രീതികൾ ഉറപ്പാക്കുക.
*ആരോഗ്യ കാര്യങ്ങളിൽ  ബോധവൽക്കരണം നടത്തുക.
*പോഷകാഹാരങ്ങൾ കഴിക്കേണ്ടതിന്റെ ആവശ്യകത, വ്യായാമം, ഉറക്കം, അതിമദ്യാസക്തി, പുകവലി തുടങ്ങിയ ലഹരി വിമോചനം, മാനസികാരോഗ്യം തുടങ്ങിയ വിഷയങ്ങളിൽ പൊതു ജനത്തെ ബോധവൽക്കരിക്കുക എന്നതും ഇതിൽ ഉൾപ്പെടുന്നു. 
*ആരോഗ്യകേന്ദ്രവുമായി ബന്ധപ്പെട്ട മറ്റ് സേവനങ്ങൾ ലഭ്യമാക്കുക തുടങ്ങിയവയാണ് ആശാ പ്രവർത്തകയുടെ ഉത്തരവാദിത്തങ്ങൾ.
*ഇവർ ബുധനാഴ്ചകളിൽ പ്രാഥമിക ആരോഗ്യ കേന്ദ്രങ്ങളിൽ നടക്കുന്ന യോഗത്തിൽ പങ്കുചേരേണ്ടതായുണ്ട്.

## വേതനം
ആശാപ്രവർത്തകർ സന്നദ്ധസേവകർ ആണെങ്കിലും പ്രവർത്തിക്കുന്ന ദിവസങ്ങളിൽ വേതനം നൽകാറുണ്ട്. 7000 മുതൽ 9000 രൂപ വരെയാണ് ഒരു ആശാ പ്രവർത്തകയുടെ വേതനം. കേന്ദ്ര സംസ്ഥാന സർക്കാരുകൾ സംയുക്തമായാണ് വേതനം നൽകുന്നത്. മറ്റു ജോലികളുമായി താരതമ്യം ചെയ്യുമ്പോൾ ഇത് പൊതുവെ കുറവാണ്. വേതനം വർധിപ്പിക്കണം എന്നാവശ്യപെട്ടുകൊണ്ടു ആശാ പ്രവർത്തകർ സമരം ചെയ്തത് വാർത്ത ആയിരുന്നു.

## ഇതുംകാണുക
കുടുംബശ്രീ

## അവലംബങ്ങൾ

വർഗ്ഗം:കേരള സർക്കാറിന്റെ പദ്ധതികൾ
വർഗ്ഗം:ഗ്രാമവികസനം ഇന്ത്യയിൽ
വർഗ്ഗം:ഇന്ത്യയിലെ ആരോഗ്യപദ്ധതികൾ
സ്വരാട്

1921-ൽ  കൊല്ലത്തുനിന്ന് പ്രസിദ്ധീകരണം ആരംഭിച്ച മലയാള പത്രമാണ് **സ്വരാട്**.  ഡി. പത്മനാഭൻ ഉണ്ണിയായിരുന്നു ഉടമ. എ. കെ. പിള്ളയായിരുന്നു എഡിറ്റർ. സ്വാതന്ത്യസമരം ശക്തിപ്പെടുത്താനും ഇന്ത്യൻ നാഷ്ണൽ കോൺഗ്രസിന്റെ തിരുവതാംകൂറിലെ പ്രവർത്തങ്ങൾക്ക് സഹായകമാകുവാനും വേണ്ടിയാണ് ഈ പത്രം ആരംഭിക്കുന്നത്. വൈക്കം സത്യാഗ്രഹത്തിന് പ്രധാന പങ്കുവഹിച്ചു. 

കൊല്ലം ശ്രീരാമവിലാസം പ്രസ്സിൽ  അച്ചടിച്ചിരുന്ന   സ്വരാട്  തുടക്കത്തിൽ ദ്വൈവാരിക രൂപത്തിൽ   ആണ് പ്രസിദ്ധീകരിച്ചിരുന്നത് . 1926-മുതൽ ഇത് ദിനപത്രമാവുകയും ആസ്ഥാനം കൊല്ലത്തുനിന്ന് തിരുവനന്തപുരത്തേയ്ക്ക് മാറ്റി സ്ഥാപിക്കുകയും ചെയ്തു. എന്നാൽ സർക്കാരിൽ നിന്നുള്ള കടുത്ത എതിർപ്പുമൂലം സ്വരാടിന് അധികകാലം നിലനിൽക്കാനായില്ല.

## അവലംബം


വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
പൊന്തച്ചുറ്റൻ

വായുവിൽ ഒഴുകിനടക്കുന്ന സ്വഭാവമുള്ള ചിത്രശലഭമാണ് **പൊന്തച്ചുറ്റൻ** (*Neptis hylas*). പൊന്തക്കാടുകൾക്കിടയിലും ചെറുവൃക്ഷങ്ങൾക്കിടയിലും ഇവ സാവധാനം നീങ്ങുന്നത് കാണാം. ചിറകിൽ വെളുത്ത മൂന്ന് വരകൾ പട്ടാളക്കാരുടെ കുപ്പായത്തോട് സാദൃശ്യം കാട്ടുന്നതിനാൽ ആംഗലഭാഷയിൽ കോമൺസെയിലർ എന്നു വിളിക്കുന്നു. ചിറകുകൾ പൂട്ടിയിരിക്കുമ്പോൾ സ്വർണനിറത്തിലുള്ള പ്രതലത്തിൽ വെളുത്തവരകൾ കാണാം.
ഇരൂൾ, ഇലവ്, നായ്ക്കുരണ, ഇടംപിരി വലംപിരി എന്നീ സസ്യങ്ങളിൽ പൊന്തചുറ്റന്റെ ലാർവകളെ കാണാം. ഇരുവരയൻ പൊന്തച്ചുറ്റൻ, ചോലപൊന്തച്ചുറ്റൻ എന്നിവ പൊന്തച്ചുറ്റനോട് സാമ്യമുള്ളതും ഒരേ ജനുസിൽ പെട്ടതുമായ ചിത്രശലഭങ്ങളാണ്.
 

Image:Neptis_hylas_2.jpg|ഇണ ചേരുന്ന പൊന്തച്ചുറ്റൻ ജോഡി.
Image:Neptis_hylas_by_kadavoor.JPG
Image:Butterfly_Kerala_Common_Sailer_side.jpg
Image:Butterfly_Kerala_Common_Sailer_wide_by_Brijesh_Pookkottur.jpg
Image:Ponthachuttan1.JPG|ഇരുവരയൻ പൊന്തച്ചുറ്റൻ.


## അവലംബം

## പുറം കണ്ണികൾ
 

വർഗ്ഗം:ഇന്ത്യയിലെ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വെൽഷ് കോബ് കുതിര

കുതിരവളർത്തലിൽ ഏറ്റവും പഴക്കം ചെന്ന ദേശങ്ങളിൽ ഒന്നാണ് വെയ്ൽസ്. അവിടുത്തെ പ്രധാനപ്പെട്ട ഒരു കുതിരയിനമാണ് വെൽഷ് കോബ്. ഉയരം കുറഞ്ഞ കാലുകളോടു കൂടിയ ഓട്ടക്കുതിരകളാണ് കോബുകൾ. കുതിരയോട്ട മത്സരവേദിയിലെ സുന്ദരന്മാരാണ് ഇവ. മത്സരക്കുതിര എന്ന നിലയിൽ ലോകത്തിലെ വിവിധ രാജ്യങ്ങളിലേക്ക് ഇവയെ കയറ്റി അയയ്ക്കാറുണ്ട്. പൌവയ്സ് കോബ് എന്നാണ് അക്കാലത്ത് ഇവ അറിയപ്പട്ടിരുന്നത്. 15-ആം നൂറ്റാണ്ടിൽ ജീവിച്ചിരുന്ന ഗുട്ടോർ ഗ്ലൈൻ എന്ന വെൽഷ് കവി ഈ കുതിരകളെക്കുറിച്ച് ധാരാളം കവിതകൾ രചിച്ചിട്ടുണ്ട്. പണ്ടുകാലം മുതലേ തന്നെ വെൽഷ് കോബ് കുതിരകളെ കൃഷിസ്ഥലത്തെ ജോലികൾ ചെയ്യാനും വണ്ടി വലിക്കാനും ധാരാളമായി ഉപയോഗിച്ചിരുന്നു. മോട്ടോർ കാറുകളുടെ വരവിനു മുൻപ്, വേഗതയും ആകർഷണീയവുമായ വെൽഷ് കോബുകളെ തങ്ങളുടെ കുതിരവണ്ടികളിൽ ഉപയോഗിക്കാൻ ഡോക്ടർമാരും വ്യാപാരികളും മറ്റു സമ്പന്നന്മാരും മത്സരിച്ചിരുന്നു.
ഒരുകാലത്ത് സൈന്യത്തിലും സേവനമനുഷ്ഠിച്ചിട്ടുള്ള വെൽഷ് കോബ് കുതിരകൾ.കുടുംബങ്ങളുടെ വിശ്വസ്തനായ സഹായി എന്ന നിലയിലും പ്രസിദ്ധിനേടിയിട്ടുണ്ട്. 15 ഹാൻസ് ഉയരമുള്ള ഇവയ്ക്ക് പ്രധാനമായും തവിട്ടു നിറമാണുള്ളത്.

വർഗ്ഗം:കുതിരകൾ
ഇരുവരയൻ പൊന്തച്ചുറ്റൻ

തവിട്ടുനിറമാർന്ന ചിറകിൽ വെളുത്ത രണ്ടു വരകളുള്ള ഒരു  ശലഭമാണ് **ഇരുവരയൻ പൊന്തച്ചുറ്റൻ** (*Neptis jumbah*). പൊന്തചുറ്റൻ ശലഭത്തിനോട് ഏറെ സാമ്യം. പക്ഷേ അതിനേക്കാൾ വേഗത്തിൽ പറന്നു കളിക്കുന്നു. ലാർവ തവിട്ടു നിറത്തിൽ കാണപ്പെടുന്നു. അതിന്റെ ശരീരത്തിൽ മുള്ളുകളുണ്ട്. ഇലയുടെ അഗ്രത്തിലാണ് ഇവയെ സാധാരണയായി കാണപ്പെടുന്നത്. 

## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
ഒറ്റവരയൻ സാർജന്റ്

കേരളത്തിലെ നാട്ടിൻപുറങ്ങളിൽ അത്ര സാധാരണമല്ലാത്ത ചിത്രശലഭമാണ് **ഒറ്റവരയൻ സാർജന്റ്** (*Athyma ranga*). വനപ്രദേശങ്ങളിലും കാവുകളിലും സാധാരണമായി ഇവ കാണപ്പെടാറുണ്ട്. ഈ വിഭാഗത്തിൽപ്പെട്ട മറ്റ് ശലഭങ്ങളിൽ നിന്നും തിരിച്ചറിയാൻ സഹായിക്കുന്നത് ചിറകുകളിൽ വിലങ്ങനെകാണുന്ന ഒറ്റ പട്ടയും കുറുകെയുള്ള കറുത്ത ഞരമ്പുകളും ആണ്. ലാർവ കടും പച്ചനിറത്തിൽ കാണപ്പെടുന്നു.

ഇടല (Olea dioica), മലയിലഞ്ഞി (Chionanthes mala-elangi) എന്നവയിലാണ് ലാർവകളെ കാണുന്നത്.

## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
പേഴാളൻ

കേരളത്തിലെ ഇടവഴികളിലും പാടങ്ങളിലും കുന്നിൻചെരിവുകളിലും കാണപ്പെടുന്ന കറുപ്പും വെളുപ്പും നിറമാർന്ന ചിത്രശലഭമാണ് **പേഴാളൻ**. ഇവ ചീഞ്ഞ പഴവർഗ്ഗങ്ങൾ നുണയുന്നത് കാണാം. 
## പ്രത്യേകതകൾ
ഇരുണ്ട തവിട്ടു നിറത്തിലുള്ള കീഴ് ചിറകിന്റെ പിൻഭാഗത്താണ് ചന്ദ്രക്കലമാതിരി വെളുപ്പ് നിറം കാണുന്നത്. പേഴ്മരത്തിലാണ് (Careya arborea) മുട്ടയിടുന്നതും ലാർവകൾ വളരുന്നതും. അതുകൊണ്ട് പേഴാളൻ എന്നുവിളിക്കുന്നു. പാടങ്ങളിലെ അതിരാണിയിലും (Melastoma malabathricum) ഇവയുടെ ലാർവകൾ വളരുന്നു.
കേരളത്തിന്റെ നാട്ടിൻപുറങ്ങളിൽ സാധാരണമാണെങ്കിലും പേഴാളൻ ശലഭം, 1972 -ലെ ഇന്ത്യൻ വന്യജീവിസംരക്ഷണ നിയമത്തിന്റെ രണ്ടാം പട്ടികയിൽപെടുത്തി സംരക്ഷിക്കപ്പെട്ടിരുക്കുന്നു.

## ചിത്രശാല


Image:Grey Count (Tanaecia lepidea) at Samsing, Duars, West Bengal W IMG 6148.jpg|   പശ്ചിമബംഗാളിലെ  ഡാർജിലിംഗ് ജില്ലയിലെ സാംസിങിൽ നിന്ന്.
File:Grey_Count_(Tanaecia_lepidea)_caterpillar_on_Careya_arborea_W_IMG_2387.jpg|ശലഭപ്പുഴു
Image:Grey Count (Tanaecia lepidea) at Samsing, Duars, West Bengal W IMG 6109.jpg|    പശ്ചിമബംഗാളിലെ  ഡാർജിലിംഗ് ജില്ലയിലെ സാംസിങിൽ നിന്ന്.
Image:Grey_count_wynaad.jpg|Basking സൺലിറ്റ് ഇലകളിൽ 
File:Grey Count UP.jpg|പേഴാളൻ കോഴിക്കോട്  നിന്ന് 


## അവലംബം

## പുറത്തേക്കുള്ള കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ആർബിട്രേഷൻ

കോടതി ബാഹ്യമായി തർക്കങ്ങൾ പരിഹരിക്കുന്ന സമ്പ്രദായമായ ബദൽ തർക്ക പരിഹാരമാർഗ്ഗത്തിൽ പെടുന്ന (Alternate Dispute Resolution Technique) ഒന്നാണ് **ആർബിട്രേഷൻ**. തർക്കത്തിലുള്ള കക്ഷികൾ പരസ്പരസമ്മതത്തോടെ ഒന്നോ അതിലധികമോ ആളുകളെ മദ്ധ്യസ്ഥനായി അഥവാ മദ്ധ്യസ്ഥന്മാരായി തീരുമാനിച്ച്, ഈ തർക്കം പരിശോധിച്ച് തീരുമാനം (അവാർഡ്) പ്രഖ്യാപിക്കാൻ ചുമതലപ്പെടുത്തുകയും ഈ തീരുമാനം അഥവാ അവാർഡ് ഇരുകക്ഷികൾക്കുമിടയിൽ പരസ്പരം അംഗീകരിക്കുമെന്നും ബാധകമായിരിക്കുമെന്നും സമ്മതിക്കുകയും ചെയ്യുന്ന സമ്പ്രദായമാണ് ആർബിട്രേഷൻ. ഇത്തരത്തിൽ മദ്ധ്യസ്ഥന്മാരായി പ്രവർത്തിക്കുന്നവരെ ആർബിട്രേറ്റർമാർ, ആർബിട്രേഷൻ ട്രൈബ്യൂണൽ എന്നീപേരുകളിൽ അറിയപ്പെടുന്നു. വാണിജ്യ - വ്യാപാര സംബന്ധമായ തർക്കങ്ങൾ പരിഹരിക്കുന്നതിനാണ് സാധാരണ ആർബിട്രേഷൻ രീതി ഉപയോഗിക്കുന്നത്.

ആർബിട്രേഷനു വേണ്ടിയുള്ള മാതൃകാ  ചട്ടങ്ങൾ ഐക്യരാഷ്ട്ര സഭയുടെ അന്തർദ്ദേശിയ വ്യാണിജ്യത്തിനായുള്ള കമ്മീഷൻ തയ്യാറാക്കുകയും അതിന് ഐക്യരാഷ്ട്ര സഭയുടെ പൊതുസഭ 1976 ഡിസംബർ 15 ന് അംഗീകാരം നൽകുകയുമുണ്ടായി. യൂഎൻസിട്രാൽ (UNICITRAL) മോഡൽ എന്നറിയപ്പെടുന്ന ഈ ചട്ടങ്ങൾക്കനുസരിച്ച് 1985 -ൽ ഒരു മാതൃകാ നിയമം അന്താരാഷ്ട്ര വാണിജ്യ ആർബിട്രേഷനു വേണ്ടി തയ്യാറാക്കുകയും അംഗരാജ്യങ്ങൾ അതതുരാജ്യങ്ങളിൽ ആർബിട്രേഷനുവേണ്ടിയുള്ള നിയമനിർമ്മാണങ്ങൾ നടത്തുകയുമുണ്ടായി.  ഇതനുസരിച്ച് നിലവിലിരുന്ന ആർബിട്രേഷൻ വ്യവസ്ഥകൾ സമഗ്രമായി പരിഷ്കരിച്ച് ഇന്ത്യാ ഗവൺമെന്റും ആർബിട്രേഷൻ ആൻഡ് കൺസീലിയേഷൻ ആക്ട് 1996 പാസ്സാക്കുകയുണ്ടായി.  ആർബിട്രേഷൻ പ്രക്രിയയിലൂടെ ഉണ്ടാകുന്ന അവാർഡിന് അഥവാ തീരുമാനത്തിന് ഒരു സിവിൽ കോടതിയുടെ ഡിക്രിയുടെ (ഉത്തരവിന്റെ) പദവി ഉണ്ടായിരിക്കുന്നതും വിധി നടപ്പാക്കൽ (എക്സിക്യൂഷൻ) നടപടിവഴി അത് നടപ്പാക്കിയെടുക്കാവുന്നതുമാണ്.  

## അവലംബം


വർഗ്ഗം:നീതിന്യായം
പാറക്കുളം

പാറ പ്രദേശങ്ങളിൽ കാണപ്പെടുന്ന, മനുഷ്യ നിർമിതമോ അല്ലാത്തതോ ആയ കുഴികളിൽ മഴ വെള്ളം സംഭരിച്ചുണ്ടാകുന്ന ജലാശയങ്ങൾ ആണ് പാറക്കുളങ്ങൾ എന്നറിയപ്പെടുന്നത്. മിക്കവയും  വേനൽക്കാലത്ത് വറ്റിപ്പോകുന്നതാണ്. എങ്കിലും ചിലത് പൂർണമായി വറ്റാറും ഇല്ല. ഈ പ്രദേശങ്ങളിലെ പക്ഷി മൃഗാദികളുടെ ദാഹ ജല സ്രോതസ്സ് ആയ ഇവ അടുത്തുള്ള വീടുകളിലെ കിണറുകളെ ജല സമൃദ്ധമാക്കുന്നതിലും ഒരു വലിയ പങ്കു വഹിക്കുന്നുണ്ട്...
ഇ. ചന്ദ്രശേഖരൻ നായർ

കേരള സംസ്ഥാനത്തിലെ മന്ത്രിയായിരുന്ന രാഷ്ട്രീയ നേതാവായിരുന്നു **ഇ. ചന്ദ്രശേഖരൻ നായർ** (ജനനം: 02 ഡിസംബർ 1928 - മരണം: 29 നവംബർ 2017). ആറ്, എട്ട്, നിയമസഭകളിലെ ഭക്ഷ്യം, പൊതുവിതരണം എന്നീ വകുപ്പുകൾ കൈകാര്യം ചെയ്തത് ഇദ്ദേഹമാണ്. പത്താം നിയമസഭയിൽ ഭക്ഷ്യം, ടൂറിസം, നിയമം എന്നീ വകുപ്പുകൾ ഇദ്ദേഹം കൈകാര്യം ചെയ്തിരുന്നു.പത്തനാപുരം, കൊട്ടാരക്കര, കരുനാഗപ്പള്ളി
നിയോജകമണ്ഡലങ്ങളെ നിയമസഭയിൽ പ്രതിനിധീകരിച്ചു.  എ. ഈശ്വരപിള്ളയുടെയും ഇടയിലഴികത്ത് മീനാക്ഷിയമ്മയുടേയും മകനായി 1928 ഡിസംബർ രണ്ടിനാണ് ചന്ദ്രശേഖരൻ നായർ ജനിച്ചത്. വാർദ്ധക്യസഹജമായ അസുഖങ്ങളെത്തുടർന്ന് 2017 നവംബർ 29-ന് ഉച്ചതിരിഞ്ഞ് രണ്ടുമണിയോടെ തിരുവനന്തപുരത്തെ ശ്രീചിത്ര ആശുപത്രിയിൽ വച്ച് അന്തരിച്ചു. 89 വയസ്സായിരുന്നു അപ്പോൾ അദ്ദേഹത്തിന്. മനോരമ നായരാണ് ഭാര്യ. ഒരു ആൺകുട്ടിയും ഒരു പെൺകുട്ടിയും ഇദ്ദേഹത്തിനുണ്ട്.

സി.പി.ഐ.യുടെ ദേശീയ നിർവാഹക സമിതിയംഗം, കൊല്ലം ജില്ലാ സഹകരണ ബാങ്ക് പ്രസിഡന്റ്, അഖിലേന്ത്യ സഹകരണ ബാങ്ക് ഫെഡറേഷന്റെ ചെയർമാൻ എന്നീ നിലകളിൽ ഇദ്ദേഹം പ്രവർത്തിച്ചിട്ടുണ്ട്.

## തിരഞ്ഞെടുപ്പുകൾ

* 1970-ൽ മുഖ്യമന്ത്രിയായ സി. അച്യുതമേനോന് നിയമസഭാംഗമാകാനായി  ഇ. ചന്ദ്രശേഖരൻ നായർ രാജി വെച്ചു

## പ്രസിദ്ധീകരണങ്ങൾ
* കേരളാ മോഡൽ ഡെവലപ്മെന്റ്
* പ്രോബ്ലംസ് ആന്റ് സൊലൂഷൻസ്
*ഹിന്ദുമതം ഹിന്ദുത്വം

## അവലംബം

വർഗ്ഗം:1928-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:ഡിസംബർ 2-ന് ജനിച്ചവർ
വർഗ്ഗം:നവംബർ 29-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭയിലെ മന്ത്രിമാർ
വർഗ്ഗം:എട്ടാം കേരള നിയമസഭയിലെ മന്ത്രിമാർ
വർഗ്ഗം:പത്താം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ നിയമവകുപ്പ് മന്ത്രിമാർ
വർഗ്ഗം:കേരളത്തിലെ ടൂറിസംവകുപ്പ് മന്ത്രിമാർ
വർഗ്ഗം:കേരളത്തിലെ ഭക്ഷ്യവകുപ്പ് മന്ത്രിമാർ
വർഗ്ഗം:കേരളത്തിലെ പൊതുവിതരണവകുപ്പ് മന്ത്രിമാർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ മൃഗസംരക്ഷണ വകുപ്പ് മന്ത്രിമാർ
ഡോക്യുമെന്റ് ഒബ്ജക്റ്റ് മോഡൽ

എച്.റ്റി.എം.എൽ., എക്സ്.എച്.റ്റി.എം.എൽ., എക്സ്.എം.എൽ പ്രമാണങ്ങളിലെ അടിസ്ഥാന ഘടകങ്ങളെ നിർവ്വചിക്കുവാനും അവയുമായി സംവദിക്കുവാനും മറ്റുമുള്ള ഒരു വ്യവസ്ഥയാണ് ഡോക്യുമെന്റ് ഒബ്ജക്റ്റ് മോഡൽ (Document Object Model) അഥവാ ഡോം (DOM). ഓപ്പറേറ്റിങ്ങ് സിസ്റ്റവുമായോ, പ്രോഗ്രാമിങ്ങ് ഭാഷയുമായോ ബന്ധിതമല്ല ഇത്.ഡോക്യുമെന്റ് ഒബ്ജക്റ്റ് മോഡൽ (DOM) ഒരു ക്രോസ്-പ്ലാറ്റ്ഫോം, ഭാഷ-സ്വതന്ത്ര ഇന്റർഫേസ് ആണ്, അത് ഒരു എക്സ്എം‌എൽ അല്ലെങ്കിൽ എച്ച്ടിഎംഎൽ പ്രമാണത്തെ ഒരു ട്രീ ഘടനയായി കണക്കാക്കുന്നു, അതിൽ ഓരോ നോഡും പ്രമാണത്തിന്റെ ഒരു ഭാഗത്തെ പ്രതിനിധീകരിക്കുന്ന ഒരു വസ്തുവാണ്. ഒരു ലോജിക്കൽ ട്രീ ഉള്ള ഒരു പ്രമാണത്തെ ഡോം(DOM) പ്രതിനിധീകരിക്കുന്നു. ട്രീയുടെ ഓരോ ശാഖയും ഒരു നോഡിൽ അവസാനിക്കുന്നു, ഓരോ നോഡിലും വസ്തുക്കൾ അടങ്ങിയിരിക്കുന്നു. ഡോം രീതികൾ ട്രീയിലേക്ക് പ്രോഗ്രമാറ്റിക് ആക്സസ് അനുവദിക്കുന്നു; അവയ്‌ക്കൊപ്പം ഒരു പ്രമാണത്തിന്റെ ഘടന, ശൈലി അല്ലെങ്കിൽ ഉള്ളടക്കം മാറ്റാൻ കഴിയും. നോഡുകളിൽ ഇവന്റ് ഹാൻഡ്‌ലറുകൾ ഘടിപ്പിക്കാം. ഒരു ഇവന്റ് പ്രവർത്തനക്ഷമമാക്കിയാൽ, ഇവന്റ് ഹാൻഡ്‌ലറുകൾ നടപ്പിലാക്കും.

വേൾഡ് വൈഡ് വെബ് കൺസോർഷ്യം (ഡബ്ല്യു3സി) ആണ് ഡോമിന്റെ പ്രധാന സ്റ്റാൻഡേർഡൈസേഷൻ കൈകാര്യം ചെയ്തത്, ഇത് 2004 ൽ അവസാനമായി ഒരു ശുപാർശ നടപ്പിലാക്കി. സ്റ്റാൻഡേർഡിന്റെ വികസനം ഡബ്ല്യുഎച്ച്എറ്റിഡബ്ല്യുജി(WHATWG) ഏറ്റെടുത്തു, അത് ഒരു ലിവിംഗ് ഡോക്യൂമെന്റായി പ്രസിദ്ധീകരിച്ചു. ഡബ്ല്യുഎച്ച്എറ്റിഡബ്ല്യുജി സ്റ്റാൻഡേർഡിന്റെ സ്ഥിരമായ സ്നാപ്പ്ഷോട്ടുകൾ ഡബ്ല്യു3സി(W3C)ഇപ്പോൾ പ്രസിദ്ധീകരിക്കുന്നു.
## ചരിത്രം
ഡോക്യുമെന്റ് ഒബ്ജക്റ്റ് മോഡലിന്റെ ചരിത്രം 1990 കളുടെ അവസാനത്തിൽ നെറ്റ്സ്കേപ്പ് നാവിഗേറ്ററും മൈക്രോസോഫ്റ്റ് ഇൻറർനെറ്റ് എക്സ്പ്ലോററും തമ്മിലുള്ള "ബ്രൗസർ യുദ്ധങ്ങളുടെ" ചരിത്രവുമായി ബന്ധപ്പെട്ടിരിക്കുന്നു, വെബ് ബ്രൗസറുകളിൽ ഉള്ള ജാവാസ്ക്രിപ്റ്റ് എഞ്ചിനുകളിൽ വ്യാപകമായി നടപ്പിലാക്കിയ ആദ്യത്തെ സ്ക്രിപ്റ്റിംഗ് ഭാഷകളായ ജാവാസ്ക്രിപ്റ്റ്, ജെസ്ക്രിപ്റ്റ് മുതലായവ ഉൾപ്പെടുന്നു.

നെറ്റ്സ്കേപ്പ് നാവിഗേറ്റർ 2.0 നുള്ളിൽ 1995 ൽ നെറ്റ്സ്കേപ്പ് കമ്മ്യൂണിക്കേഷൻസ് ജാവാസ്ക്രിപ്റ്റ് പുറത്തിറക്കി. ജെസ്ക്രിപ്റ്റ് (JScript) എന്ന ജാവാസ്ക്രിപ്റ്റിന്റെ പുനർനിർമ്മാണത്തോടെ നെറ്റ്സ്കേപ്പിന്റെ എതിരാളിയായ മൈക്രോസോഫ്റ്റ് തൊട്ടടുത്ത വർഷം ഇന്റർനെറ്റ് എക്സ്പ്ലോറർ 3.0 പുറത്തിറക്കി. ക്ലയന്റ് സൈഡ് ഇന്ററാക്റ്റിവിറ്റി ഉപയോഗിച്ച് വെബ് പേജുകൾ സൃഷ്ടിക്കാൻ വെബ് ഡെവലപ്പർമാരെ ജാവാസ്ക്രിപ്റ്റും ജെസ്ക്രിപ്റ്റും അനുവദിക്കുന്നു. ഉപയോക്താവ് സൃഷ്‌ടിച്ച ഇവന്റുകൾ കണ്ടെത്തുന്നതിനും ഈ ഭാഷകളുടെ ആദ്യ തലമുറയിലെ എച്ടിഎംഎൽ പ്രമാണം പരിഷ്‌ക്കരിക്കുന്നതിനുമുള്ള പരിമിതമായ സൗകര്യങ്ങൾ ഒടുവിൽ "ഡോം ലെവൽ 0" അല്ലെങ്കിൽ "ലെഗസി ഡോം" എന്നറിയപ്പെട്ടു. ഡോം ലെവൽ 0 നായി ഒരു സ്വതന്ത്ര നിലവാരവും വികസിപ്പിച്ചിട്ടില്ല, പക്ഷേ എച്ടിഎംഎൽ 4 ന്റെ സവിശേഷതകൾ ഭാഗികമായി വിവരിച്ചിരിക്കുന്നു.

ആക്‌സസ് ചെയ്യാൻ‌ കഴിയുന്ന തരത്തിലുള്ള ഘടകങ്ങൾ‌ ലെഗസി ഡോം പരിമിതപ്പെടുത്തി. ഫോം, ലിങ്ക്, ഇമേജ് ഘടകങ്ങൾ എന്നിവ റൂട്ട് ഡോക്യുമെന്റ് ഒബ്‌ജക്റ്റിൽ ആരംഭിച്ച ഒരു ശ്രേണിപരമായ പേര് ഉപയോഗിച്ച് പരാമർശിക്കാൻ കഴിയും. ഒരു ശ്രേണിപരമായ പേരിന് പേരുകളോ അല്ലെങ്കിൽ ട്രാവേഴ്സ്ഡ് എലമെന്റിന്റെ തുടർച്ചയായ സൂചികയോ ഉപയോഗിക്കാം. ഉദാഹരണത്തിന്, ഒരു ഫോം ഇൻപുട്ട് എലമെന്റിൽ ഒന്നുകിൽ `document.formName.inputName` അല്ലെങ്കിൽ `document.forms[0].elements[0]`. വഴിയോ ആക്സസ് ചെയ്യാൻ കഴിയും

## പുറമെ നിന്നുള്ള കണ്ണികൾ
ഡബ്ല്യു3സി വെബ്സൈറ്റിൽ ഡോമിനെപ്പറ്റി

## അവലംബം
സേക്രഡ് ഹാർട്ട് ഫൊറോന പള്ളി തിരുവമ്പാടി

താമരശ്ശേരി രൂപതയിലുൾപെടുന്ന **തിരുവമ്പാടി സേക്രഡ് ഹാർട്ട് ഫൊറോന പള്ളി** തിരുവമ്പാടി എന്ന സ്ഥലത്താണു സ്ഥിതി ചെയ്യുന്നത്. ഈശോ മിശിഹായുടെ തിരുഹൃദയത്തിന്റെ തിരുന്നാൾ എല്ലാകൊല്ലവും ഫെബ്രുവരി മാസത്തിൽ ആഘോഷപൂർവ്വം നടത്തിവരുന്നു. തിരുവമ്പാടി  ഫൊറോനയുടെ കീഴിൽ 14 പള്ളികളും ഇടവകയുടെ കീഴിൽ 1000 കുടുംബങ്ങളുമുണ്ട്.

### ചരിത്രം

1942 മുതൽ തിരുവതാംകൂർ ഭാഗത്തുനിന്ന്കുടിയേറി പാർത്തവരാണ് പൂർവികർ. കോട്ടയം,പാലാ,തൊടുപുഴ എന്നിവടങ്ങളിൽ നിന്നും കുടിയേറി. 1944 സെപ്തംബർ എട്ടിന് പള്ളി സ്ഥാപിച്ചു.

വർഗ്ഗം:കോഴിക്കോട്  ജില്ലയിലെ ക്രിസ്ത്യൻ പള്ളികൾ
അർജുന അവാർഡ്

കായികലോകത്തെ സംഭാവനകൾക്ക് ഭാരത സർക്കാർ നൽകുന്ന പുരസ്കാരമാണ് **അർജുന അവാർഡ്**.1961 ൽ തുടങ്ങിയ ഈ പുരസ്കാരം  15,00,000 ഉം  വെങ്കല പ്രതിമയും പ്രശസ്തിപത്രവും സമ്മാനമായി നൽകുന്നു.സാധാരണമായി 15 പുരസ്കാരങ്ങളാണ് ഒരു വർഷം നൽകുന്നത്.

## അവാർഡ് ജേതാക്കൾ
### അമ്പെയ്ത്ത്

### അത്‌ലറ്റിക്സ്

### ബാഡ്മിന്റൺ

### ബാൾ ബാഡ്മിന്റൺ

### ബാസ്കറ്റ്ബോൾ

### ബില്യാർഡ്സ്

### ബോക്സിങ്

### കാരംസ്

### ചെസ്സ്

### ക്രിക്കറ്റ്

### സൈക്ലിങ്

### കുതിരയോട്ടം

### ഫുട്‌ബോൾ

### ഗോൾഫ്

### ജിംനാസ്റ്റിക്സ്

### ഹോക്കി

### ജൂഡോ

### കബഡി

### ലോൺ ടെന്നിസ്

### പവർ ലിഫ്റ്റിങ്ങ്

### വഞ്ചിതുഴയൽ

### പോളൊ

### ഷൂട്ടിങ്

### സ്ക്വാഷ്

### നീന്തൽ

### ടേബിൾ ടെന്നിസ്

### വോളിബോൾ

### ഭാരോദ്വഹനം

### ഗുസ്തി

### യാട്ടിങ്

### വുഷു

### പാര-അത്‌ലറ്റിക്സ്

## അവലംബം

## പുറമെ നിന്നുള്ള കണ്ണികൾ

*2004 വരെയുള്ള അർജ്ജുന അവാർഡ് ജേതാക്കളുടെ പട്ടിക
* 2006-2007ലെ അവാർഡ് ജേതാക്കൾ 
*2010 ലെ അവാർഡ് ജേതാക്കൾ
*2011 ലെ അവാർഡ് ജേതാക്കൾ
*2012 ലെ അവാർഡ് ജേതാക്കൾ
*2013 ലെ അവാർഡ് ജേതാക്കൾ
*2014 ലെ അവാർഡ് ജേതാക്കൾ
*2015 ലെ അവാർഡ് ജേതാക്കൾ
*2016 ലെ അവാർഡ് ജേതാക്കൾ
*2017 ലെ അവാർഡ് ജേതാക്കൾ

വർഗ്ഗം:ഇന്ത്യൻ കായികപുരസ്കാരങ്ങൾ
വർഗ്ഗം:അർജ്ജുന പുരസ്കാരം
അന്ന കൊംനേന

ലോകത്തിലെ അറിയപ്പെട്ടിട്ടുള്ള ആദ്യത്തെ ചരിത്രകാരിയായിരുന്നു **അന്ന കൊംനേന** (ഇംഗ്ലീഷ്-Anna Komnene, ഗ്രീക്ക്‌-Άννα Κομνηνή, Anna Komnēnē;). അലക്സിയസ് കൊംനേനസ് (1048-1118) I- ആമന്റേയും ഐറിനിന്റേയും പുത്രിയായി 1083 ഡിസംബർ 1-ന് കോൺസ്റ്റാന്റിനോപ്പിളിൽ ജനിച്ചു. ബൈസാന്തിയൻ ചരിത്രകാരനായ നിസഫോറസ് ബ്രൈനിയസിനെ (Nicephorus Bryennius) വിവാഹം ചെയ്തു. പിതാവിന്റെ മരണത്തെ തുടർന്ന് അമ്മയുടെ സഹായത്തോടെ രാജസ്ഥാനം ഭർത്താവിന് നേടിക്കൊടുക്കാൻ ശ്രമിച്ചെങ്കിലും സാധിച്ചില്ല. 1118-ൽ സഹോദരനായ ജോൺ II-ആമൻ രാജാവായി. ഇതിനെതിരായി അന്ന ഗൂഢാലോചന നടത്തി. ഈ കുറ്റം കണ്ടുപിടിക്കപ്പെട്ടതിനാൽ ഇവരുടെ സ്ഥാവരജംഗമവസ്തുക്കളെല്ലാം സഹോദരനായ ജോൺ രാജാവ് കണ്ടുകെട്ടി. ഭർത്താവിന്റെ ചരമത്തെ തുടർന്ന്, 1137-ൽ അന്ന ഒരു കോൺവെന്റിൽ അഭയംപ്രാപിച്ചു; ശേഷിച്ച 11 വർഷക്കാലം അലക്സിയാഡ് (Alexiad) എന്ന ചരിത്രഗ്രന്ഥത്തിന്റെ രചനയിൽ ചെലവഴിച്ചു. ഒട്ടാകെ 15 ചരിത്രഗ്രന്ഥങ്ങൾ ഇവർ രചിച്ചു. 1069 മുതൽ തന്റെ പിതാവിന്റെ ഭരണകാലംവരെയുള്ള സംക്ഷിപ്ത ചരിത്രമാണ് ആദ്യത്തെ രണ്ടു ഗ്രന്ഥങ്ങളിലെ പ്രതിപാദ്യം. പുരാതന ക്ലാസ്സിക്കൽ ഗ്രന്ഥകാരൻമാരുടെ (സിനഫോൺ, തൂസിഡൈഡിസ്) രചനാരീതിയാണ് ഇവരും പിന്തുടർന്നത്. ഒന്നാം കുരിശുയുദ്ധത്തെ സംബന്ധിച്ച ഒരു ആധികാരിക ഗ്രന്ഥമാണ് അലക്സിയാഡ്. അന്നയുടെ അലക്സിയാഡിനെ ആസ്പദമാക്കിയാണ് സർ വാൾട്ടർ സ്കോട്ട് തന്റെ പ്രസിദ്ധമായ കൌണ്ട് റോബർട്ട് ഒഫ് പാരിസ് രചിച്ചത്.

## പുറംകണ്ണികൾ
*http://home.infionline.net/~ddisse/comnena.html 
*http://www.facebook.com/pages/Anna-Komnene/132795393424638
*http://www.middle-ages.org.uk/anna-comnena.htm
*http://www.broadstuff.com/archives/2146-Ada-Lovelace,-Anna-Komnene-and-me.html 
*http://www.google.co.in/search?q=anna+komnene&hl=en&client=firefox-a&hs=lBi&rls=org.mozilla:en-US:official&prmd=ivnso&tbm=isch&tbo=u&source=univ&sa=X&ei=2ZNbTtyHKoHmrAeE7IyZCw&ved=0CFEQsAQ&biw=1024&bih=574 Images for anna komnene

വർഗ്ഗം:ചരിത്രകാരന്മാർ
പി.സി. ചെറിയാൻ

സ്വാതന്ത്ര്യ സമരസേനാനിയും പുതുപ്പള്ളി നിയോജകമണ്ഡലത്തെ ഒന്നും രണ്ടും കേരള നിയമസഭയിൽ പ്രതിനിധീകരിച്ച ഒരു രാഷ്ട്രീയ നേതാവാണ് **പി.സി. ചെറിയാൻ** (1918- 31 ഓഗസ്റ്റ് 1989). കോട്ടയം ഡി.സി.സി. പ്രസിഡന്റ്, ഐ.എൻ.റ്റി.യു.സി. നേതാവ് എന്നീ നിലകളിലും ചെറിയാൻ പ്രവർത്തിച്ചിട്ടുണ്ട്. 1989 ഓഗസ്റ്റ് 30ന് ഇദ്ദേഹം അന്തരിച്ചു.

## അവലംബം

വർഗ്ഗം:1918-ൽ ജനിച്ചവർ
വർഗ്ഗം: 1989-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 31-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
കാൾ ഗുസ്തവ് ജേക്കബ് ജക്കോബി

**കാൾ ഗുസ്തവ് ജേക്കബ് ജക്കോബി** (ഡിസംബർ 10,1804 – ഫെബ്രുവരി 18,1851) ജർമ്മൻ ഗണിതശാസ്ത്രജ്ഞനായിരുന്നു.  
## ജീവചരിത്രം
ജർമ്മനിയിലെ ബാരലിന് അടുത്തുള്ള പോട്ട്സ്ഡാം എന്ന സ്ഥലത്ത് 1804 ഡിസംബർ 10നു *കാൾ ഗുസ്തവ് ജേക്കബ് ജക്കോബി* ജനിച്ചു. ഒരു കച്ചവടകാരനും ബാങ്കറുമായ സൈമൺ ജക്കോബിയുടെ രണ്ടാമത്തെ മകനായിരുന്നു ജക്കോബി. ജക്കോബിക്ക് പ്രാഥമിക വിദ്യാഭ്യാസം ലഭിച്ചത് ലഹ്മൻ എന്ന അമ്മാവനിൽ നിന്നുമായിരുന്നു. സെക്കൻഡറി സ്ക്കൂളിൽ വളരെ നേരത്തെതന്നെ പ്രവേശനം നേടിയെങ്കിലും പരീക്ഷയ്ക്കിരിക്കാൻ നാലുവർഷത്തോളം കാത്തിരിക്കേണ്ടി വന്നു. കുറഞ്ഞ വയസുകാരണമാണിത്. ലഗ്രാന്ഷേ, ഓയ്ലർ, തുടങ്ങിയ പ്രഗൽഭ ഗണിതശാസ്ത്രജ്ഞൻമാരുടെ ഗണിതപഠനങ്ങൾ മനസ്സിലാക്കിയ ജക്കോബിയെ സംബന്ധിച്ചെടുതോളം തന്റെ അധ്യാപകരെല്ലാം തന്നെക്കാൾ വിവരം കുറഞ്ഞവരായിരുന്നു.1825 ൽ അദ്ദേഹത്തിനു ഡോക്ടറേറ്റ് ലഭിച്ചു.1830 ൽ  ജക്കോബി  ജർമനിയിൽ  ഒരു സ്കൂൾ സ്ഥാപിച്ചു. ഗണിത ശാസ്ത്രത്തിന്റെ മിക്കവാറും എല്ലാ മേഖലയിലും ജക്കോബി  കണ്ടുപിടിത്തം നടത്തിയിരുന്നു .1851  ഫെബ്രുവരി 18നു അദ്ദേഹം അന്തരിച്ചു .
## അവലംബം
ഗണിത ശാസ്ത്ര പ്രതിഭകൾ ( പള്ളിയറ ശ്രീധരൻ, ജിനീസ്‌ ബുക്സ്, കണ്ണൂർ )
## പുറത്തേക്കുള്ള കണ്ണികൾ
*http://www.gap-system.org/~history/Biographies/Jacobi.html 
*http://mathworld.wolfram.com/JacobiMethod.html

വർഗ്ഗം:ജർമ്മൻ ഗണിതശാസ്ത്രജ്ഞർ
കെ. ഈച്ചരൻ

ഒന്നാം കേരളാ നിയമസഭയിൽ ചിറ്റൂർ നിയോജകമണ്ഡലത്തെ പ്രതിനിധീകരിച്ച രാഷ്ട്രീയ പ്രവർത്തകനാണ് **കെ. ഈച്ചരൻ** (05 ഒക്ടോബർ 1910 - 23 മേയ് 1982). 1910 ഒക്ടോബർ 05ന് ജനിച്ച കെ. ഈച്ചരൻ കോൺഗ്രസ് പാർട്ടി പ്രവർത്തകനായിരുന്നു. പിന്നോക്ക ജനവിഭാഗത്തിന്റെ ഉന്നമനത്തിനായി അക്ഷീണം പ്രവർത്തിച്ച ഒരു വ്യക്തികൂടിയാണ് ഈച്ചരൻ. 1982 മേയ് 25ന് അദ്ദേഹം അന്തരിച്ചു.

## അവലംബം

വർഗ്ഗം:1910-ൽ ജനിച്ചവർ
വർഗ്ഗം: 1982-ൽ മരിച്ചവർ
വർഗ്ഗം:ഒക്ടോബർ 5-ന് ജനിച്ചവർ
വർഗ്ഗം:മേയ് 23-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വയലാ വാസുദേവൻ പിള്ള

കേരളത്തിലെ പ്രമുഖ നാടകകാരനായിരുന്നു **വയലാ വാസുദേവൻ പിള്ള** തൃശ്ശൂർ സ്ക്കൂൾ ഓഫ് ഡ്രാമയുടെ ഡയറക്ടറും കേരള സർവ്വകലാശാലയുടെ കീഴിലുള്ള സെന്റർ ഫോർ പെർഫോമിങ് ആന്റ് വിഷ്വൽ ആർട്‌സ് ഡയറക്ടറുമായിരുന്നു. പാശ്ചാത്യ നാടക സങ്കൽപ്പങ്ങളെ മലയാളിക്കു പരിചയപ്പെടുത്തുന്നതിൽ അദ്ദേഹം നല്ല പങ്കുവഹിച്ചു.
## ജീവിതരേഖ
1943-ൽ കൊട്ടാരക്കര വയലാ ഗ്രാമത്തിൽ ജനിച്ചു. തിരുവനന്തപുരം മാർ ഇവാനിയോസ് കോളേജിൽ നിന്ന് പഠിച്ച ശേഷം അവിടെ ഇംഗ്ലീഷ് അദ്ധ്യാപകനായി ജോലി ചെയ്തു. നാടക കളരികളിലൂടെ സജീവമായ ശേഷം 1984 ൽ സ്‌കൂൾ ഓഫ് ഡ്രാമയിൽ അസോസിയേറ്റ് ഡയറക്ടറായി ചുമതലയേറ്റു. പിന്നീട് 1990-ൽ റോം യൂണിവേഴ്‌സിറ്റിയിൽ ഒരു വർഷം നാടകപഠനത്തിനായി പോയി. തിരുവനന്തപുരത്ത് സുവർണ്ണരേഖ എന്ന പേരിൽ തുടങ്ങിയ നാടകസംഘത്തിലൂടെ മുപ്പതിലേറെ നാടകങ്ങൾ അരങ്ങിലെത്തിച്ചു.  ന്യൂയോർക്ക് യൂണിവേഴ്‌സിറ്റിയിൽ ഫുൾബ്രൈറ്റ് സ്‌കോളർഷിപ്പോടെ പോസ്റ്റ് ഡോക്ട്രൽ ഫെലോഷിപ്പും, ഇറ്റാലിയൻ ഗവൺമെന്റ് ഫെല്ലോഷിപ്പും,ജപ്പാന്റെയും, പാരീസ് യൂണിവേഴ്സിറ്റിയുടേയും ഫെല്ലോഷിപ്പുകളും നേടിയിട്ടുണ്ട്. ജി.ശങ്കരപ്പിള്ളയുടെ ശിഷ്യനായി നാടകരംഗത്തേക്ക് കടന്നുവന്ന വയലാ തനത് നാടകസങ്കൽപ്പങ്ങളേയും വിശ്വോത്തര നാടകധാരകളേയും ഒരുപോലെ സ്വാംശീകരിച്ച വ്യക്തിയായിരുന്നു. യൂറോപ്യൻ നാടകങ്ങളെക്കുറിച്ചും രംഗവേദിയെക്കുറിച്ചും നിരവധി പുസ്തകങ്ങൾ എഴുതുകയും നിരന്തരം പ്രഭാഷണങ്ങൾ നടത്തുകയും ചെയ്തു അദ്ദേഹം. ഏറെ കാലമായി നാടകവുമായി ബന്ധപ്പെട്ട് അക്കാദമിക് രംഗത്താണ് ഡോ.വയലാ വാസുദേവൻപിള്ളയുടെ പ്രവർത്തനം.

2011 ഓഗസ്റ്റ് 29-നു് എറണാകുളത്തെ സ്വകാര്യ ആശുപത്രിയിൽ വെച്ച് അന്തരിച്ചു

## ഗ്രന്ഥങ്ങൾ
*വിശ്വദർശനം
*തുളസീവനം 
*രംഗഭാഷ
*അഗ്നി
*വരവേൽപ്പ്
*കുചേലഗാഥ
*സൂത്രധാരാ ഇതിലെ ഇതിലേ
*കുഞ്ഞിച്ചിറകുകൾ
*സ്വർണക്കൊക്കുകൾ

## പുരസ്ക്കാരങ്ങളും ബഹുമതികളും

* നാലപ്പാടൻ അവാർഡ് (1992)(നാടകം - ഒരു പക്ഷികുഞ്ഞിന്റെ മരണം - നാലപ്പാടൻ സ്മാരക സാംസ്‌കാരിക സമിതി,കുന്നത്തൂർ, പുന്നയൂർക്കുളം)

* ഒമ്പതു തവണ സംസ്ഥാന പുരസ്ക്കാരം
* കേരള സാഹിത്യ അക്കാദമി പുരസ്കാരം (1983).
* മൂന്നു തവണ ദേശീയ പുരസ്കാരം
* ഇറ്റാലിയൻ ഗവൺമെന്റ് ഫെല്ലോഷിപ്പ്
* അമേരിക്കൻ പോസ്റ്റ് ഡോക്ടർ ഫെല്ലോഷിപ്പ്

## അവലംബം

## പുറം കണ്ണികൾ
* Drvayala.com

## കൂടുതൽ വായനയ്ക്ക്
* 

വർഗ്ഗം:1943-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 29-ന് മരിച്ചവർ

വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളനാടക സംവിധായകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ആവിഷ്കാര സ്വാതന്ത്ര്യം
ഇ.പി. ഈപ്പൻ

തിരുവനന്തപുരം നിയോജകമണ്ഡലത്തെ ഒന്നും രണ്ടും കേരള നിയമസഭയിൽ പ്രതിനിധീകരിച്ച രാഷ്ട്രീയ നേതാവാണ് **ഇ.പി. ഈപ്പൻ** (ജനുവരി 1925 - 21 ഡിസംബർ 2003). പ്രജാ സോഷ്യലിസ്റ്റ് പാർട്ടി പ്രവർത്തകനായാണ് ഈപ്പൻ നിയമസഭയിലെത്തിയത്.

തിരുവനന്തപുരം കോർപ്പറേഷൻ മേയർ (1960 നവംബർ 5 - 1962 ജനുവരി 5), കൗൺസിലർ; കേരളാ സ്റ്റേറ്റ് സ്പോർട്സ് കൗൺസിലംഗം, ഓൾ ഇന്ത്യ ഫുട്ബോൾ ഫെഡറേഷൻ അംഗം, ഇന്ത്യൻ ബാറ്റ്മിഡൻ ആസോസിയേഷൻ പ്രസിഡന്റ് എന്നീ നിലകളുലും ഈപ്പൻ പ്രവർത്തിച്ചിരുന്നു. 2003 ഡിസംബർ 21ന് അദ്ദേഹം അന്തരിച്ചു.

## തിരഞ്ഞെടുപ്പ് ചരിത്രം

## അവലംബം

വർഗ്ഗം:1925-ൽ ജനിച്ചവർ
വർഗ്ഗം: 2003-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 21-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:തിരുവനന്തപുരത്തിന്റെ മേയർമാർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
കിംഗ്‌ ദിനോസർ

1956-ൽ ഇറങ്ങിയ ഒരു സയൻസ്-ഫിക്ഷൻ ചലച്ചിത്രം ആണ് **കിംഗ്‌ ദിനോസർ**. ഇതിന്റെ സംവിധാനം നിർവഹിച്ചിരിക്കുന്നത് ബെർട്ട് ഐ ഗോർഡോൻ ആണ്.

## കഥാസാരം
1960-ൽ നാലു ബഹിരാകാശ സഞ്ചാരികൾ നോവ എന്ന ഒരു ഭുമിയോടു സാദൃശ്യം ഉള്ള ഗ്രഹത്തിൽ കോളനി വൽകരണത്തിന്റെ സാധ്യത പഠിക്കാൻ ചെല്ലുന്നതും അവിടെ അവർ ദിനോസറുകളെ അഭിമുഖീകരിക്കുന്നതും മറ്റും ആണ് കഥ തന്തു.

## പുറത്തേക് ഉള്ള കണ്ണികൾ
* 
* 
വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ദിനോസർ ചലച്ചിത്രങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
ഹൗസിങ്ങ് ഡെവലപ്മെന്റ് ഫിനാൻസ് കോർപ്പറേഷൻ

ഇന്ത്യയിലെ ഒരു പ്രമുഖ സ്വകാര്യ ധനകാര്യ സ്ഥാപനം ആണ്  ആണ് എച്ച് ഡി എഫ് സി. ബാങ്കിംഗ്, ഇൻഷുറൻസ്‌, റിയൽ എസ്റ്റേറ്റ്‌, സെക്യുരിറ്റിസ് എന്നിങ്ങനെ വിവിധ മേഖലകളിലായി എച്ച് ഡി എഫ് സിയുടെ പ്രവർത്തനം വ്യാപിച്ചു കിടക്കുന്നു.

1977ൽ ഹസ്മുഖ് പരേഖ് ആണ് ഹൗസിങ്ങ് ഡെവലപ്മെന്റ് ഫിനാൻസ് കോർപ്പറേഷൻ സ്ഥാപിച്ചത്. ദീപക് പരേഖ് ആണ് ഇപ്പോഴത്തെ ചെയർമാൻ.

എച്ച് ഡി എഫ് സി ബാങ്ക് ഇന്ത്യയിലെ പുതു തലമുറ സ്വകാര്യ മേഖല ബാങ്കുകളിൽ രണ്ടാം സ്ഥാനം വഹിക്കുന്നു.

318 ശാഖകൾ എച്ച്.ഡി.എഫ്.സിയുടെ വിതരണശൃംഖലയിൽ ഉണ്ട്. ഇതിൽ എച്ച്.ഡി.എഫ്.സിയുടെ വിതരണ കമ്പനിയായ എച്ച്.ഡി.എഫ്.സി സെയിൽസ് പ്രൈവറ്റ് ലിമിറ്റഡിന്റെ 77 ശാഖകളും ഉൾപ്പെടുന്നു.
## അവലംബം
 

## പുറത്തേക്കുള്ള കണ്ണികൾ
* Official website

വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ഇന്ത്യയിലെ ധനകാര്യ സ്ഥാപനങ്ങൾ
മൈഎസ്ക്യുഎൽ

*മൈഎസ്ക്യുഎൽ*  ഒരു റിലേഷണൽ ഡാറ്റാബേസ് സിസ്റ്റം ആണ്. ഔദ്യോഗിക നാമം *മൈഎസ്ക്യുഎൽ* എന്നാണെങ്കിലും മൈഎസ്ക്യുഎൽ എന്ന് തെറ്റായി ഉച്ചരിക്കാറുണ്ട്.  മൈഎസ്ക്യുഎൽ  ഒന്നിൽ കൂടുതൽ ഉപയോക്താക്കൾക്ക് ഉപയോഗിക്കാവുന്ന തരത്തിലുള്ള ഒരു സർവർ വിഭാഗത്തിലുള്ള ഒരു ഡാറ്റാബേസ് ആണ് മൈഎസ്ക്യുഎൽ. ഇത് വികസിപ്പിക്കുന്നതിൽ മുഖ്യ പങ്കു വഹിച്ച , ഉൾഫ് മൈക്കിൾ വിദേനിയസിന്റെ മകളുടെ പേരാണ് മൈ. ഇതിൽ നിന്നും ആകാം ഈ ഡാറ്റാബേസിന് മൈഎസ്ക്യുഎൽ എന്ന പേരു ലഭിച്ചത്. ഒരു സ്വതന്ത്ര സോഫ്റ്റ്‌വേർ അനുവാദപത്രമായ ഗ്നൂ സാർവ്വജനിക അനുവാദപത്രം പ്രകാരമാണ് മൈഎസ്ക്യുഎൽ പ്രസിദ്ധപ്പെടുത്തിയിരിക്കുന്നത്.

സ്വീഡിഷ് കമ്പനിയായ മൈഎസ്ക്യുഎൽ എബി , എന്ന സ്ഥാപനമാണ് മൈഎസ്ക്യുഎൽ വികസിപ്പിച്ചെടുത്തത്. ഇത് ലാഭേഛ കൂടാതെ പ്രവർത്തിക്കുന്ന ഒരു സ്ഥാപനമാണ്. എന്നാൽ ഈ സ്ഥാപനം അടുത്തിടെ ഒറാക്കിൾ എന്ന സോഫ്ട് വെയർ കമ്പനി സ്വന്തമാക്കി.ഒരു ലോകോത്തര ഡാറ്റാബേസിനു വേണ്ട എല്ലാ ഗുണങ്ങളും മൈഎസ്ക്യുഎല്ലിൽ ഉണ്ട്. വാണിജ്യ ഉപയോഗത്തിനായി , മൈഎസ്ക്യുഎല്ലിന്റെ മറ്റു പതിപ്പുകളും ലഭ്യമാണ്. അത്തരം പതിപ്പുകളിൽ കൂടുതലായി മറ്റു ചില  സേവനങ്ങളും അടങ്ങിയിരിക്കുന്നു. ഇന്റർനെറ്റിൽ ഇന്ന് ഉപയോഗിക്കപ്പെടുന്ന ഭൂരിഭാഗം സ്വതന്ത്ര സോഫ്ട് വെയറുകളും ഉപയോഗിക്കുന്നത് മൈഎസ്ക്യുഎൽ ആണ്. ജൂംല , വേർഡ്പ്രസ്സ് , ഡ്രുപാൽ , പിഎച്ച്പിബിബി , മൂഡിൽ എന്നിവ ചില ഉദാഹരണങ്ങൾ ആണ്. ഇന്റർനെറ്റ് ലോകത്തെ , വലിയ കമ്പനികളായ വിക്കിപീഡിയ, ഗൂഗിൾ, ഫേസ്‌ബുക്ക് ഇവയെല്ലാം ഉപയോഗിക്കുന്നത് മൈഎസ്ക്യുഎൽ ആണ്

## ഉപയോഗം
ഇന്റർനെറ്റ് അധിഷ്ഠിത ആപ്ലിക്കേഷനുകൾ കൂടുതലും ഉപയോഗിക്കുന്നത് മൈഎസ്ക്യുഎൽ ആണ്. ലിനക്സ്, അപ്പാച്ചേ, പി.എച്ച്.പി എന്നിവയുടെ കൂടെ സൌകര്യപ്രദമായി ഉപയോഗിക്കാവുന്ന ഒരു ഡാറ്റാബേസ് ആണ് മൈഎസ്ക്യുഎൽ.  ഇന്റർനെറ്റിലെ ഏറ്റവും അധികം ആളുകൾ ഉപയോഗിക്കുന്ന സൈറ്റുകളായ വിക്കിപീഡിയ, ഗൂഗിൾ, ഫേസ്‌ബുക്ക്, ഫ്ലിക്കർ, യൂട്യൂബ്, നോക്കിയ, ഇവയെല്ലാം ഡാറ്റാബേസ് ആയി ഉപയോഗിക്കുന്നത് മൈഎസ്ക്യുഎൽ ആണ്.

## പ്ലാറ്റ്ഫോം
സി ,  സി++ എന്നിവ ഉപയോഗിച്ചാണ് മൈഎസ്ക്യുഎൽ നിർമ്മിച്ചിരിക്കുന്നത്.  മൈഎസ്ക്യുഎല്ലിന്റെ എസ്ക്യുഎൽ പാർസർ എഴുതിയിരിക്കുന്നത് യാക്ക്ഉപയോഗിച്ചാണ്.

## നിർവഹണം
മൈഎസ്ക്യുഎൽ ഒരു റിലേഷണൽ ഡാറ്റാബേസ് ആയതുകൊണ്ട് , ഇത് മാനേജ് ചെയ്യുവാനായി യാതൊരു ഗ്രാഫിക്സ് സോഫ്ട് വെയറുകളും ഇതിന്റെ കൂടെ വരുന്നില്ല.  കൂടുതലായും കമാൻഡ് ലൈൻ അഡ്മിനിസ്ട്രേഷൻ രീതി ആണ് ഇതിലുപയോഗിച്ചിരിക്കുന്നത്. എന്നാൽ അഡ്മിനിസ്ട്രേഷൻ എളുപ്പമാക്കാനായി ധാരാളം സോഫ്ട് വെയറുകൾ ലഭ്യമാണ്.
### ഔദ്യോഗികം
ഔദ്യോഗികമായി മൈഎസ്ക്യുഎൽ എബി , പുറത്തിറക്കിയിരിക്കുന്ന ഒരു ഭരണ നിർവഹണ സോഫ്റ്റ്‌വെയർ ആണ് മൈഎസ്ക്യുഎൽ വർക്ക്ബെഞ്ച്.  താഴെ പറയുന്ന ഡാറ്റാബേസുമായി ബന്ധപ്പെട്ട കാര്യങ്ങൾ ചെയ്യുവാനായി മൈഎസ്ക്യുഎൽ വർക്ക്ബഞ്ച് ഉപയോഗിക്കാം
*ഡാറ്റാബേസ് ഡിസൈൻ
*സീക്വൽ നിയന്ത്രണം
*ഡാറ്റാബേസ് നിയന്ത്രണം
### തേർഡ്പാർട്ടി
സൌജന്യവും , ഗ്രാഫിക്കൽ രീതിയിലുള്ളതുമായ അനൌദ്യോഗിക സോഫ്ട് വെയറുകൾ ധാരാളം നിലവിലുണ്ട്.
* അഡ്മിനർ
* ഡിബിഎഡിറ്റ്
* ഡിബിഫോർജ്
* നാവികാറ്റ്
* പി.എച്ച്.പി.മൈഅഡ്മിൻ
* ഓപ്പൺഓഫീസ്.ഓർഗ്
### കമാൻഡ് ലൈൻ രീതി
ഏറ്റവും സൌകര്യപ്രദമായതും , കൂടുതലായി ഉപയോഗിക്കുന്നതും , മൈഎസ്ക്യുഎല്ലിന്റെ കൂടെ തന്നെ വരുന്ന കമാൻഡ് ലൈൻ രീതിയാണ്.
## വിന്യാസം
മൈഎസ്ക്യുഎൽ സോഴ്സ് കോഡ് വഴിയും ബൈനറി പാക്കേജുകളുമായും ലഭ്യമാണ്. ലിനക്സിന്റെ ഏതാണ്ടെല്ലാ പതിപ്പുകളിലൂടെയും പാക്കേജ് മാനേജർ വഴിയായി മൈഎസ്ക്യുഎൽ നമുക്ക് ഇൻസ്റ്റാൾ ചെയ്യാം. മൈഎസ്ക്യുഎല്ലിന്റെ പ്രധാന സവിശേഷതകളിൽ ഒന്നാണ് അതിന്റെ എളുപ്പത്തിലുള്ള വിന്യാസവും , ഉപയോഗിക്കാനുള്ള സൌകര്യവും. 
## പ്രത്യേകതകൾ
## ഉൽപന്ന ചരിത്രം
## ഭാവി

## സൂചികകൾ

വർഗ്ഗം:ഡേറ്റാബേസ് സോഫ്റ്റ്വെയറുകൾ
ഗോർഗോ

1961-ൽ പുറത്തിറങ്ങിയ ഒരു ബ്രിട്ടീഷ്‌ ചലച്ചിത്രം ആണ് **ഗോർഗോ**. ഇതിന്റെ സംവിധാനം നിർവഹിച്ചിരിക്കുന്നത്  യൂ ജിൻ ലൌരി ആണ്. ഇതേ പേരിൽ സിനിമ ഇറങ്ങിയതിനു പുറകെ ചിത്രകഥയും നോവലും ഇറങ്ങുകയുണ്ടായി. ഇതിന്റെ കഥ ആരംഭിക്കുന്നത് അയർലന്റ്ൽ നിന്നും ഒരു വെള്ളത്തിൽ ജീവിക്കുന്ന ഭീകര ജീവിയെ കണ്ടു കിട്ടുന്നത് മുതൽ ആണ്.

## അവലംബം

വർഗ്ഗം:ബ്രിട്ടീഷ് ചലച്ചിത്രങ്ങൾ
ടു ലോസ്റ്റ്‌ വേൾഡ്സ്

1950-ൽ ഇറങ്ങിയ ഒരു സയൻസ്-ഫിക്ഷൻ ചലച്ചിത്രം ആണ് **ടു ലോസ്റ്റ്‌ വേൾഡ്സ്**. ബോറിസ് പെട്രോഫ് കഥ എഴുതി സംവിധാനം നിർവഹിച്ച ചലച്ചിത്രം എന്നതും ഈ സിനിമയുടെ സവിശേഷത ആണ്.

## കഥാസാരം
രണ്ടു കമിതകളെ കടൽ കൊള്ളകാർ തട്ടി കൊണ്ട് പോകുനതും. അവർ ഒരു ചാർട്ട് ചെയാത്ത ദീപിൽ എത്തിപെടുനതും, അവിടെ അവർ ദിനോസറുകളെ അഭിമുകികരികുനതും മറ്റും ആണ് കഥ തന്തു.

## അവലംബം
* 
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:ദിനോസർ ചലച്ചിത്രങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
കോമാളി മത്സ്യം

പോമസെട്രിഡ എന്ന കുടുംബത്തിലെ ഒരു കടൽ മത്സ്യം ആണ് **കോമാളി മത്സ്യം**. ഇവയിൽ ഇരുപത്തി എട്ടു സ്പീഷിസ്കൾ ഉണ്ട്. ഇവയിൽ പലതിനെയും ഇന്ന് ഒരു അലങ്കാര മത്സ്യം ആയി വളർത്തി വരുന്നു .കോമാളി മത്സ്യം ആണ് ആദ്യമായി അക്വേറിയങ്ങളിൽ വളർത്തിയ പ്രജനനം നടത്തിയ  അലങ്കാര കടൽ മത്സ്യം.

## സഹജീവിപരമായ ബന്ധം
ഇവയ്ക്ക് സീ അനിമണും തമ്മിൽ ഒരു സഹജീവിപരമായ ബന്ധം കാണപ്പെടുന്നു. സീ അനിമന്റെ അടുത്ത് തന്നെ ആണ് ഇവയെ മിക്കപ്പോഴും കാണാറുള്ളത്.  

## കോമാളി മത്സ്യം കഥാപാത്രമായി വരുന്ന സിനിമ
#ഫൈൻഡിങ് നീമോ

## അവലംബം

## ചിത്ര സഞ്ചയം

Image:Amphiprion allardi.001 - Aquarium Finisterrae.jpg|Allard's clownfish 
Image:Maldive_anemonefish.jpg|Maldive anemonefish 
Image:Pink Skunk Clownfish.jpg|Pink skunk clownfish 
Image:Amphiprion Species.JPG|Saddleback clownfish 
Image:Amphiprion sandaracinos.jpg|Yellow clownfish 
Image:Amphiprion clarkii.jpg|Yellowtail clownfish 
Image:Amphiprion chrysopterus by NPS.jpg|Orange-fin anemonefish 
Image:Bicinctus4.jpg|Twoband anemonefish 
File:Blackandorangefalsepercs.JPG|Clown anemonefish 
Image:Amphiprion melanopus in Entacmaea quadricolor.jpg|Fire clownfish 
Image:Ocellaris clownfish.JPG|Clownfish 

വർഗ്ഗം:അലങ്കാരമത്സ്യങ്ങൾ
വർഗ്ഗം:കോമാളി മത്സ്യങ്ങൾ
അന്നാപൊളിസ് കൺവെൻഷൻ (1786)

വാണിജ്യകാര്യങ്ങളിൽ യു.എസ്. സംസ്ഥാനങ്ങൾ തമ്മിലുള്ള ഭിന്നതകൾ അവസാനിപ്പിച്ച് കൂടുതൽ മെച്ചമായ വ്യവസ്ഥകൾക്ക് രൂപം കൊടുക്കുക എന്ന ലക്ഷ്യത്തോടുകൂടി 1786 സെപ്റ്റമ്പർ 11-ന് മേരിലൻഡ് സ്റ്റേറ്റിലെ അന്നാപൊലിസിൽ വച്ച് നടത്തിയ സമ്മേളനത്തെ **അന്നാപൊളിസ് കൺവെൻഷൻ** (ഇംഗ്ലീഷ്:Annapolis Convention) എന്നു പറയുന്നു.

## പരസ്പര വിരുദ്ധങ്ങളായ നിയമനിർമ്മാണം

ചെസാപീക്ക് ഉൾക്കടലിലേയും പൊട്ടോമാക്ക് നദിയിലേയും ഗതാഗതം സംബന്ധിച്ച് പരസ്പര വിരുദ്ധങ്ങളായ നിയമങ്ങളാണ് മേരിലൻഡിലേയും വിർജീനിയയിലേയും പ്രതിനിധിസഭകൾ പാസ്സാക്കിയിരുന്നത്. അതുകൊണ്ട് ആ രണ്ടു സ്റ്റേറ്റുകൾ തമ്മിൽ വലിയ അഭിപ്രായഭിന്നതകൾ നിലവിലിരുന്നു. ആ ഭിന്നതകൾ അവസാനിപ്പിക്കുന്നതിനുള്ള ഒരു ശ്രമമെന്ന നിലയ്ക്ക്, 1785-ൽ അലക്സാണ്ട്രിയയിൽ രണ്ടു സ്റ്റേറ്റുകളുടേയും പ്രതിനിധികൾ സമ്മേളിച്ചു. തുടർന്ന് എല്ലാ സ്റ്റേറ്റുകളുടേയും പ്രതിനിധികളെ പങ്കെടുപ്പിച്ചുകൊണ്ട് കൂടുതൽ വിപുലമായ ഒരു സമ്മേളനം അന്നാപൊലിസിൽവച്ച് നടത്തണമെന്ന പ്രസിഡന്റ് ജെയിംസ് മാഡിസന്റെ (1751-1836) നിർദ്ദേശം വിർജീനിയ നിയമസഭ അംഗീകരിക്കുകയും എല്ലാ സ്റ്റേറ്റുകൾക്കും ക്ഷണക്കത്തുകൾ അയയ്ക്കുകയും ചെയ്തു.

## സമ്മേളനത്തിന്റെ നേട്ടം

ഒൻപതു സ്റ്റേറ്റുകൾ പ്രതിനിധികളെ അയയ്ക്കാമെന്ന് ഏറ്റിരുന്നുവെങ്കിലും, അവയിൽ അഞ്ച് സ്റ്റേറ്റുകൾ മാത്രമേ (വിർജീനിയ, ഡെലാവർ, പെൻസിൽവേനിയ, ന്യൂജേഴ്സി, ന്യൂയോർക്ക്)  പ്രതിനിധികളെ 1786 സെപ്റ്റമ്പർ 11-ന് അന്നാപൊലിസിലേക്ക് അയച്ചുള്ളു. വാണിജ്യപരമായി കാതലായ എന്തെങ്കിലും തീരുമാനങ്ങൾ എടുക്കാൻ സമ്മേളനത്തിന് കഴിഞ്ഞില്ല. അന്നു നിലവിലുള്ള അമേരിക്കൻ ഭരണഘടനയുടെ കുറവുകൾ ചൂണ്ടിക്കാണിച്ചുകൊണ്ട് അത് പരിഹരിക്കുന്നതിനുവേണ്ടി എല്ലാ സ്റ്റേറ്റ് പ്രതിനിധികളും ഒരു മേശയ്ക്കു ചുറ്റുമിരുന്നു ചിന്തിക്കേണ്ടതാണെന്നുള്ള അലക്സാണ്ടർ ഹാമിൽട്ടന്റെ നിർദ്ദേശം സെപ്റ്റമ്പർ 14-ന് സമ്മേളനം പിരിയുന്നതിനു മുമ്പായി അംഗീകരിച്ചു എന്നുള്ളതാണ് സമ്മേളനത്തിന്റെ ഏക നേട്ടം. യു.എസ്സിന്റെ അന്നത്തെ സ്ഥിതി കണക്കിലെടുക്കുമ്പോൾ ഭരണഘടനയുടെ പോരായ്മകൾ മനസ്സിലാക്കി അടിയന്തരപരിഹാരം കാണേണ്ടതാണെന്ന് ആഹ്വാനം ചെയ്തുകൊണ്ടാണ് കൺവെൻഷൻ അവസാനിച്ചത്.

## പുറംകണ്ണികൾ
*http://fpc.state.gov/documents/organization/98093.pdf
*http://www.mfa.gov.il/MFA/History/Modern+History/Historic+Events/The+Annapolis+Conference+27-Nov-2007.htm
തവിടൻ

കാട്ടിലും നാട്ടിലും ഒരു പോലെകാണപ്പെടുന്ന ഒരു സാധാരണ ശലഭമാണ് **തവിടൻ**. കുറ്റിക്കാടുകൾക്കിടയിലും നനവുള്ള പ്രദേശങ്ങളിലും **തവിടൻ** പൂമ്പാറ്റയെക്കാണാം. ഇവ തേൻ കുടിക്കാറില്ല. ചീഞ്ഞപഴങ്ങളും മരക്കറയും മറ്റുമാണ് ഭക്ഷണം.മു ൻചിറകുകളിലോരോന്നിലും ഓരോ കണ്ണുകൾ കാണാം. നനവുള്ള സമയങ്ങളിൽ മുൻ ചിറകിൽ നിന്നും പിൻചിറകിലേക്ക് നീളുന്ന വെളുത്ത വരകാണാം. എന്നാൽ കടുത്ത വരണ്ട കാലത്ത് വെള്ള വരയും പൊട്ടുകളും കാണില്ല. പുൽവർഗ്ഗസസ്യങ്ങളിലാണ് ശലഭപ്പുഴുക്കൾ വളരുന്നത്.

## ചിത്രശാല

File:Darkband Bushbrown I IMG 7530.jpg|തവിടൻ ശലഭം ഈർപ്പമുള്ള കാലാവസ്ഥയിൽ, ബംഗാളിലെ കൽകട്ടയിൽന്നിന്നുള്ള ചിത്രം.
File:Butterfly_Kerala_Smooth-eyed_Bush-Brown_by_Brijesh_Pookkottur.jpg|തവിടൻ ശലഭം ഈർപ്പമുള്ള കാലാവസ്ഥയിൽ, കേരളത്തിലെ മലപ്പുറത്തു നിന്നുള്ള ചിത്രം.
File:Bush Brown (dry season) Butterfly for Id IMG 0771.jpg|വരണ്ട കാലാവസ്ഥയിൽ


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ